
 讗诇讜谞转讬转 讻讘专讬讬转讗 诪讜转专转. 驻专砖''讬 砖诇讗 讛讬讛 转讞诇转讜 讬讬谉 讘讬讚 注讜讘讚 讻讜讻讘讬诐 讗诇讗 诇拽讞讛 注砖讜讬讛 讘讬讚 讬砖专讗诇 讜诪讜转专转 讘讛谞讗讛 讚转讜 诇讗 诪谞住讱 诇讛 讜诪讻讗谉 专讗讬讛 诇讛转讬专 转讘砖讬诇 砖谞转注专讘 讘讜 讬讬谉 拽讜讚诐 砖讘砖诇讜讛讜 讗讬 谞讙注 讘讬讛 注讜讘讚 讻讜讻讘讬诐 讚讻讬讜谉 砖谞转注专讘 转讜 诇讗 诪谞住讱 诇讬讛 注讜讘讚 讻讜讻讘讬诐 讜讛拽砖讛 专''转 讚诇砖讜谉 讻讘专讬讬转讗 诇讗 诪砖诪注 讻谉 讜注讜讚 讘驻''拽 讚讞讜诇讬谉 (讚祝 讜.) 诪砖诪注 砖讛讜讗 拽专讜讬 讗诇讜谞转讬转 拽讜讚诐 砖谞转谞讜 诇转讜讻讜 讬讬谉 讚转谞讬讗 讛诇讜拽讞 讬讬谉 诇转转 诇转讜讱 讗诇讜谞转讬转 讜诇讗 拽讗诪专 诇注砖讜转 讗诇讜谞转讬转 诇讻讱 驻讬专砖 专''转 讚讗诇讜谞转讬转 讚专讱 讛讜讗 诇注砖讜转 诪转讞诇讛 讘诇讗 讬讬谉 讜诪讻谞讬住讬谉 讗讜转讛 诇拽讬讜诐 讜讻砖诪住转驻拽讬谉 诪诪谞讛 诪注讟 诪注讟 诪注专讘讬谉 讘讛 讛讬讬谉 砖讗诐 讬讻谞讬住讜 诇拽讬讜诐 讗讜转讛 注诐 讛讬讬谉 诪转拽诇拽诇转 讜讛''驻 讗诇讜谞转讬转 砖诇 注讜讘讚讬 讻讜讻讘讬诐 砖诪砖讻讜讛 诪谉 讛讞讘讬转 讻讚讬 诇砖转讜转 讜诇讗 专讗讛 讬砖专讗诇 讘砖注讛 砖诪砖讻讜讛 讗住讜专讛 讻讬 砖诪讗 谞转谉 讘讛 讬讬谉 讻讘专讬讬转讗 驻讬' 讻诪讜 砖讛讬讗 谞注砖讬转 诪转讞诇讛 讘诇讗 讬讬谉 讜专讗讛讜 诪讜砖讱 诪谉 讛讞讘讬转 诪讜转专转 讚讜讚讗讬 诇讗 注讬专讘 讘讜 讬讬谉 讜诪''诪 讬砖 专讗讬讛 诇讛转讬专 诪讚转谞讗 讘转讜住驻转讗 讗诇讜谞转讬转 砖诇 注讜讘讚讬 讻讜讻讘讬诐 讗住讜专讛 诪驻谞讬 砖转讞诇转讜 讬讬谉 讻诇讜诪专 砖转讞诇转讜 讬讬谉 砖诇 注讜讘讚 讻讜讻讘讬诐 诪砖诪注 讛讗 讗诐 转讞诇转讜 讬讬谉 砖诇 讬砖专讗诇 诪讜转专转 讘诪讙注 注讜讘讚 讻讜讻讘讬诐 砖谞转注专讘 讘讛 诪砖拽讬谉 讗讞专讬诐 讜讗讜诪专 专讬爪讘''讗 讚讚讜拽讗 转讘砖讬诇 诇驻讬 砖讗讬谉 讛讬讬谉 谞讬讻专 讘注讬谉 讻诇诇 讗讘诇 讻砖诪砖讬诪讬谉 讗讜转讜 讘砖讜诪讬谉 讗讜 讘讞专讚诇 砖诪讗 讬砖 诇讞讜砖 诇诪讙注 注讜讘讚 讻讜讻讘讬诐 诇驻讬 砖讛讜讗 讘注讬谉 讬讜转专 讜讻谉 讛诇讻讛 诇诪注砖讛: 讬讬谉 诪讘讜砖诇 讗讬谉 讘讜 诪砖讜诐 讬讬谉 谞住讱. 讻谉 讛诇讻讛 讜诪讜转专 讘诪讙注 注讜讘讚 讻讜讻讘讬诐 诪讚砖转讜 诇讬讛 砖诪讜讗诇 讜讗讘诇讟: 讛讗讬 讞诪专讗 讚讗拽专讬诐 注讚 转诇转讗 讬讜诪讬. 讜诇讗 讙专住 转诇转讬谉 讬讜诪讬谉 讚讛讻讬 谞诪讬 诪爪讬谞讜 讘讜 讞讬诇讜拽 讘砖诇砖讛 讬诪讬诐 专讗砖讜谞讬诐 讘驻专拽 讛诪讜讻专 驻讬专讜转 (讘''讘 讚祝 爪讜.) 讚拽讗诪专 讻诇 砖诇砖讛 讬诪讬诐 讜讚讗讬 诪讻讗谉 讜讗讬诇讱 住驻拽: 

专讘讬谞讜 讞谞谞讗诇

转"专 讬讬谉 讗诇讜谞转讬转 讻讘专讬讬转讗 诪讜转专转 讻诇讜诪专 诪讬 砖讗讬谉 讘讛 讬讬谉 专讘讛 讜专讘 讬讜住祝 讚讗诪专讬 转专讜讜讬讬讛讜 讬讬谉 诪讝讜讙 讗讬谉 讘讜 诪砖讜诐 讙讬诇讜讬 讜讬讬谉 诪讘讜砖诇 讗讬谉 讘讜 诪砖讜诐 讬讬谉 谞住讱:



讗讬讘注讬讗 诇讛讜 讬讬谉 诪讘讜砖诇 讬砖 讘讜 诪砖讜诐 讙讬诇讜讬 讗讜 诇讗讜 讜驻砖讟讛 专"砖 讘谉 讝讬专讜讚 诪砖讜诐 讚专讬砖 诇拽讬砖 讚讗诪专 诪砖讜诐 讚专' 讞谞讬谞讗 讬讬谉 诪讘讜砖诇 讗讬谉 讘讜 诪砖讜诐 讙讬诇讜讬 讗诪专讜 诇讬讛 谞住诪讜讱 注诇讬讱 讜讗诪专 诇讛讜 专' 讬谞讗讬 讘专 讬砖诪注讗诇 住诪讜讻讜 注诇讬 讜注诇 爪讜讗专讬 讻诇 诪拽专讛 砖讬讙讬注 讘讚讘专 讝讛.



讗诪专 专讘 驻驻讗 诇讗 讗诪专谉 讬讬谉 诪讝讜讙 讗讬谉 讘讜 诪砖讜诐 讙讬诇讜讬 讗诇讗 讘讚诪讝讬讙 讟讜讘讗 讗讘诇 诪讝讬讙 讜诇讗 诪讝讬讙 诇讗 诪住专 谞驻砖讬讛.



讗讬谞讬 讜讛讗 专' 讬谞讗讬 讘注讻讘专讗. 诪拽讜诐 讛讜讛 砖转讬 讞诪专讗 讜驻砖 诇讬讛 讞诪专讗 讘讻讜讘讗 讜爪专讬讛 讘驻专讗谞拽讗 讜讞讝讬讬讛 诇讞讬讜讬讗 讚砖转讗 诪讬讗 讘驻讜诪讬讛 讜专诪讗 讘讻讜讘讗 注讚 讚诪诇讗讬 讻讜讘讗 讜住诇讬拽 讞诪专讗 注讬诇讜讬 驻专讗谞拽讗 讜砖转讬. 驻讬' 砖转讛 诪谉 讛讬讬谉 讜谞砖讗专 诪谉 讛讬讬谉 讘讻讜讘讗. 讻讜讘讗 讻诇讬 讛讬讗 讻讙讜谉 讗砖讬砖讛 讜讻讬讜爪讗 讘讛 讜讛讘讬讗 驻专讗谞拽讗 砖讛讜讗 住诪专讟讜讟 讜爪专专讜 讘专讗砖 讛讻讜讘讗 讜讛讬讛 讛谞讞砖 砖讜讗讘 诪讬诐 讜诪讘讬讗讜 讘转讜讱 驻讬讜 讜诪专讬拽讜 讘转讜讱 讛讻讜讘讗 注讚 砖谞转诪诇讗转 讛讻讜讘讗 讜爪祝 讛讬讬谉 诪注诇 讛住诪专讟讜讟 讜砖转讛.



讜砖谞讬谞谉 讚诪讝讬讙 讗讬讛讜 讻诇讜诪专 诪讛 砖诪讜讝讙 讛谞讞砖 讘注爪诪讜 讛讜讗 砖砖讜转讛 讗讘诇 诪讛 砖诪讜讝讙讬谉 讘谞讬 讗讚诐 讗讬谞讜 砖讜转讛 诪诪谞讜. 驻讬' 驻专讜谞拽讗 砖诇讬讞 讜驻讬' 驻专谞拽讗 住诪专讟讜讟. 讜讚讞讬 专讘 讗砖讬 讜讗诪专 驻讬专讜拽讬 诇住讻谞转讗:



讗诪专 专讘讗 讛诇讻转讗 讬讬谉 诪讝讜讙 讬砖 讘讜 诪砖讜诐 讬讬谉 谞住讱 讜讬砖 讘讜 诪砖讜诐 讙诇讜讬 讬讬谉 诪讘讜砖诇 讗讬谉 讘讜 诪砖讜诐 讬讬谉 谞住讱 驻讬' 讗诐 谞讙注 讘讜 注讜讘讚 讻讜讻讘讬诐 讗讬谉 讗讜诪专讬诐 讻讬 谞讬住讻讜:



砖诪讜讗诇 讜讗讘诇讟 讛讜讜 讬转讘讬 讗讬讬转讜 诇拽诪讬讬讛讜 讞诪专讗 诪讘砖诇讗 诪砖讱 讗讘诇讟 诇讬讚讬讛 讗诪专 诇讬讛 砖诪讜讗诇 诇讗讘诇讟 讛专讬 讗诪专讜 讬讬谉 诪讘讜砖诇 讗讬谉 讘讜 诪砖讜诐 讬讬谉 谞住讱 砖"诪 讚讗讘诇讟 注讜讘讚 讻讜讻讘讬诐 讛讜讛:



拽讬住转讗 讚诪讬讗 讬砖 讘讜 诪砖讜诐 讙诇讜讬 诇讗 砖谞讗 讘讬讜诐 讜诇讗 砖谞讗 讘诇讬诇讛 讜诇讗 讗诪专讬谞谉 讗讬诪转 讬砖谉 注诇讬讛诐.



讗讬讻讗 讚讗诪专讬 专讘 诇讗 讛讜讛 砖转讬 诇讗 诪讘讬 讗专诪讗讛 讜诇讗 诪讘讬 讗专诪诇转讗 砖诪讜讗诇 诪讘讬 讗专诪讗讛 诇讗 讛讜讛 砖转讬 讗诪专 诇讗 讝讛讬专讬 讗讙讬诇讜讬 诪讘讬 讗专诪诇转讗 (诇讗) 讛讜讛 砖转讬 讗诪专 住讬专讻讗 讚讙讘专讗 谞拽讬讟讗:



讗"专 讬讛讜砖注 讘谉 诇讜讬 砖诇砖讛 讬讬谞讜转 讗讬谉 讘讛谉 诪砖讜诐 讙诇讜讬 讛讞讚 讜讛诪专 讜讛诪转讜拽 讞讚 讟讜诇讗 讞专讬驻讗 讚诪讘拽注 讛谞讜讚讜转 诪专 讬专谞拽讗 诪转讜拽 讞讜诇讬讗 专讘 讞诪讗 诪转谞讬 诇注讬诇讜讬讗 讞讚 讞诪专 驻诇驻诇讬谉 讻讜':



讬专讜砖诇诪讬 专讘讬 住讬诪讜谉 诪驻专砖 讞讚 拽讜谞讚讬讟讜谉 砖讬砖 讘讜 讚讘砖 讜驻诇驻诇讬谉 诪专 讗驻住讬谞转讬谞讜谉. 驻讬' 诇注谞讛 讘诇砖讜谉 讬讜谉 讗驻住讬谞转讬谉 讻诇讜诪专 诪专 讻诇注谞讛 诪转讜拽 讞诪专 诪讘讜砖诇 讜讘诇砖讜谉 驻专住讬 讘讗讚讙讬:



拽专讬谞讗. 讬讬谉 诪转讜拽 讛讘讗 诪注住讬讗 讗讬谉 讘讜 诪砖讜诐 讙讬诇讜讬 讗讘诇 讘诪拽讜诪讜 讻诇讜诪专 讘注住讬讗 讬砖 讘讜 诪砖讜诐 讙讬诇讜讬 讚讞诪专 诪讚讬谞讛 讛讜讗. 讗诪专 专讘讗 讬讬谉 砖讛讞诪讬抓 注讚 砖诇砖讛 讬诪讬诐 讬砖 讘讜 诪砖讜诐 讙讬诇讜讬 讜讬砖 讘讜 诪砖讜诐 讬讬谉 谞住讱 诪讻讗谉 讜讗讬诇讱 讞讜诪抓 住讜驻转拽讗 讛讜讗 讗讬谉 讘讜 诇讗 诪砖讜诐 讙讬诇讜讬 讜诇讗 诪砖讜诐 讬讬谉 谞住讱 讜谞讛专讚注讬 讗诪专讬 讗驻讬诇讜 诪讬讻谉 讜讗讬诇讱 诪砖讜诐 讬讬谉 谞住讱 讗讬谉 讘讜 诪砖讜诐 讙讬诇讜讬 讬砖 讘讜 讚诪拽专讬 讜砖转讬:





专诪讘"谉

讬讬谉 诪讘讜砖诇 讜讗诇讜谞转讬转 砖诇 注讻讜"诐 讗住讜专. 驻讬' 诪驻谞讬 砖诪注专讘讬谉 讘讛诐 讬讬谉 讜讗诇讜谞转讬转 讻讘专讬讬转讗 驻讬' 专砖"讬 讝"诇 砖注砖讗讛 讬砖专讗诇 讜诇拽讞 注讻讜"诐 诪诪谞讛 讚转讜 诇讗 诪谞住讱 讜诇讗 讚讗讬拽 诇讬砖谞讗. 
讜专"转 讝"诇 诪驻专砖 砖讗诇讜谞转讬转 注讜砖讬谉 诪诪谞讛 讛专讘讛 讜讗讬谉 诪注专讘讬谉 讬讬谉 讻砖讛讜讗 诪谉 讛讗讜爪专 讗诇讗 讻砖诪讜讻专讛 讜诪住转驻拽 诪诪谞讛 注诇 讬讚 讜讻砖讛讬讗 讻讘专讬讬转讗 讻诇讜诪专 讻诪讜 砖注讜砖讬谉 讗讜转讛 诪转讞讬诇转讛 诪讜转专转 讗驻讬诇讜 诪谉 讛注讻讜"诐 诪砖讜诐 讟注诪讗 讚驻专讬砖讬转 讜讻谉 驻专"讞 讝"诇 讻讘专讬讬转讗 诪讜转专转 砖讗讬谉 讘讛 讬讬谉 讜诪爪讗转讬 诇讛诐 注讜讚 住讬讜注 讘诇讬砖谞讗 讚转讜住驻转讗 讗诇讜谞转讬转 讗住讜专讛 诪驻谞讬 砖转讞讬诇转讛 讬讬谉 讜讗诇讜谞转讬转 讻讘专讬讬转讗 诪讜转专转 讻诇讜诪专 砖讗讬谉 讘讛 讬讬谉.
讜砖诪注讬谞谉 诪讬谞讛 诇驻讬专砖"讬 砖讻诇 转讘砖讬诇 砖谞转注专讘 讘讜 讬讬谉 讻讙讜谉 讞专讚诇 讜讻讬讜爪讗 讘讜 讗讬谉 讞讜砖砖讬谉 诇讜 诇诪讙注 注讻讜"诐.
讜讬砖 诪讚拽讚拽讬谉 诪讻讗谉 诇驻讬专讜砖讜 诪讚拽转谞讬 讗诇讜谞转讬转 讗讬谉 讘讛 诪砖讜诐 诪讙注 注讻讜诐 讛讗 讬讬讙诪诇讬谉 谞讗住专 讘诪讙注谉 讚讗讬 诇讗 诇砖诪讜注讬谞谉 讬讬讙诪诇讬谉 讜讻"砖 讗诇讜谞转讬转 砖讗讬谞讜 诪砖拽讛 讗诇讗 诇专驻讜讗讛 讚讘讬 诪住讜转讗 讜讗讬谉 讝讛 讻诇讜诐 讚拽诪"诇 讚讗诇讜谞转讬转 砖诇 注讻讜"诐 住转诪讗 讬砖 讘讛 讬讬谉 讜诪砖讜诐 专讬砖讗 谞拽讟 住讬驻' 讗诇讜谞转讬' 讗讘诇 讘讬讬讙诪诇讬谉 诇讗 砖诪注谞讜 诪讻讗谉 讻诇讜诐.
讜讛专"诪 讛住驻专讚讬 讝"诇 讗讜诪专 砖讗诐 谞转注专讘 讘讬讬谉 诪注讟 讚讘砖 讗讜 诪注讟 砖讗讜专 讛讜讗讬诇 讜讗讬谞讜 专讗讜讬 诇谞住讱 诇诪讝讘讞 讛专讬 讛讜讗 讻讬讬谉 诪讘讜砖诇 讜讻砖讻专 讜诪讜转专 诇砖转讜转讜 注诐 讛注讻讜"诐. 
讜讝讛 讛讟注诐 讗讬谞讜 谞讻讜谉 砖讗诐 诪砖讜诐 讙讝讬专转 讘谞讜转讬讛谉 讻诇 砖诇讗 谞砖转谞讛 讟注诪讜 讜专讬讞讜 诇讙诪专讬 讘讻诇诇 讬讬谉 讛讜讗 讜讗住讜专 讜讬讬谉 诪讘讜砖诇 讜讞讜诪抓 诇驻讬 砖讗讬谞讜 讘讻诇诇 讬讬谉 住转诐 讛转讬专讜 讘讛诐 讜讗转"诇 砖诇讗 讙讝专讜 讗诇讗 讘讬讬谉 讛专讗讜讬 诇谞住讱 砖讻诇 讙讝讬专转诐 讗讞砖砖转 谞讬住讜讱 讛讜讗 讚住诪讻讜 诇讛 讚诇诪讗 讗注"驻 砖讗讬谉 讗谞讜 诪谞住讻讬谉 讗讜转讜 注"讙 讛诪讝讘讞 讗讬谞讛讜 诪谞住讻讬 诇讬讛 砖讛专讬 讘砖讗专 转拽专讜讘讜转 讗讬谞讛讜 诪讞讜住专 讗讘专 讗讬转 诇讛讜 讜砖讗专 诪讜诪讬 诇讬转 诇讛讜 讜讗谞谉 讗讬转 诇谉 讗驻讬诇讜 讘讚讜拽讬谉 砖讘注讬谉 讜讻谉 谞专讗讛 砖讛专讬 讛诐 诪拽专讬讘讬诐 讘谞讜转 砖讜讞 讜驻讬专讜转 讚拽诇 讟讘 砖讛讜讗 讚讘砖 砖讗住专讛 转讜专讛 诇讙讘讬 讛诪讝讘讞 讜讻讬讜谉 砖讛谉 诪谞住讻讬谉 讗讜转讜 讗住讜专 砖讛专讬 讛讜讗 诪砖转讻专 讻注讬谉 驻谞讬诐 诪注转讛 讗诐 谞转注专讘 讘讜 诪注讟 讚讘砖 讜讚讗讬 讗注"驻 砖讬砖 讘讜 谞讜转谉 讟注诐 [讗住讜专] 讗讘诇 讬讬讙诪诇讬谉 讻讬讜谉 砖讬砖 讘讜 讚讘砖 讜驻诇驻诇讬谉 讛专讘讛 讜谞砖转谞讛 讟注诪讜 诇讙诪专讬 讗驻砖专 讚诇讗 讙专注 诪讬讬谉 诪讘讜砖诇 讜讗讬谞讜 诪转谞住讱 讘诪讙注 注讻讜"诐.
讜讻谉 诪爪讗转讬 讘讬专讜砖诇诪讬 (讘,讙) 专' 讬爪讞拽 讘专 谞讞诪谉 讘砖诐 专讬讘"诇 讛诪专 讜讛讞讚 讜讛诪转讜拽 讗讬谉 讘讛诐 诪砖讜诐 讙讬诇讜讬 讜诇讗 诪砖讜诐 讬讬谉 谞住讱 专' 住讬诪讜谉 诪驻专砖 讛讞讚 拽讜谞讚讬讟讜谉. 讛诪专 讘谞住转讬转讜谉 讛诪转讜拽 诪讛讜 讞诪专讗 诪讘砖诇讗 谞讗讛 讜讛拽讜谞讚讬讟讜谉 讛讜讗 讬讬讙诪诇讬谉 讛讗诪讜专 讘讙诪专转谞讜 诇驻讬 砖诪爪讬谞讜 (讘驻"讚) [讘驻住讬拽转讗 讘驻住讜拽] 讘讞讚砖 讛讙' 谞诪砖诇讛 转讜专讛 诇拽讜谞讚讬讟讜谉 诪讛讜 讬砖 讘讜 讚讘砖 讜讬讬谉 讜驻诇驻诇讬谉 讗祝 讚讘专讬 转讜专讛 讻讱 讗诇诪讗 讬讬讙诪诇讬谉 讗讬谉 讘讜 诪砖讜诐 讬讬谉 谞住讱 讜讛讚注转 谞讜讟讛 砖讗讬谉 讛讚讘砖 诪讻砖讬专讜 讗诇讗 诪驻谞讬 砖谞砖转谞讛 诪讘专讬讬转讜 诇讙诪专讬 讻诪讜 砖驻讬专砖转讬.
讜砖诐 讗诪专讜 讘讬专讜砖诇诪讬 讘专 讬讜讚谞讗 讛讜"诇 拽讜谞讚讬讟讜谉 诪注诇讬 砖讗诇 诇专讘谞谉 讜讗住专讜 讜诇讗 讻谉 讗诪专 专' 讬爪讞拽 讘砖诐 专讬讘"诇 讛诪专 讜讛讞讚 讜讛诪转讜拽 讗讬谉 讘讜 诪砖讜诐 讙讬诇讜讬 专讘谞讬谉 讚拽住专讬谉 诪砖诐 专' 讬讛讜讚讛 讘专 讟讜讟讜住 讘讛讛讜讗 讚砖讞讬拽 讞讚 诇转诇转讗 讗祝 诇注谞讬谉 讬讬谉 谞住讱 讗讬谉 诇讛转讬专 讗讗"讻 讛讜讗 讻谉 砖讬砖 讘讜 驻诇驻诇讬谉 讞讚 诇转诇转讗 讛诇讻讱 讗诐 谞转谉 讘讜 驻诇驻诇讬谉 讻砖讬注讜专 讛讝讛 讻讬讜谉 砖谞砖转谞讛 诇讙诪专讬 讗注"驻 砖讗讬谉 讘讜 讚讘砖 讗讬谉 讘讜 诪砖讜诐 讬讬谉 谞住讱. 转讚注 砖讛专讬 讘讙诪专讬谉 驻讬专砖讜 讞讚 讞诪专 讜驻诇驻诇讬谉 讜讗驻砖专 砖讛讜讗 讘讻诇诇 拽讜谞讚讬讟讜谉 砖讘讬专讜砖诇诪讬 讜诪"砖 讘驻住讬拽转讗 砖讬砖 讘讜 讚讘砖 诪驻谞讬 砖讛注砖讜讬 讻转拽谞讜 讬砖 讘讜 诪讻诇 讛诪讬谞讬诐 讛诇诇讜 讗讘诇 驻注诪讬诐 砖讗讬讜 讘讜 讚讘砖 讜讛讚讘专 讬讚讜注 砖讛讜讗 讻谉 讛诇讻讱 砖谞讬讛诐 讗讬谉 讘讛诐 诪砖讜诐 讬讬谉 谞住讱 砖砖谞讬讛诐 拽讜谞讚讬讟讜谉 砖诪谉.
讜讗注"驻 砖讛拽讜谞讚讬讟讜谉 诪拽讚砖讬谉 注诇讬讜 拽讬讚讜砖 讛讬讜诐 诇驻讬 诪讛 砖讻转讘转讬 讘驻' 讛诪讜讻专 驻讬专讜转 讗讬谉 讘讜 诪砖讜诐 讬讬谉 谞住讱 砖讻谉 讬讬谉 诪讘讜砖诇 [讗讬谉 讘讜 诪砖讜诐 讬讬"谞] 讜讗注驻"讻 谞专讗讬谉 讛讚讘专讬诐 砖诪拽讚砖讬谉 注诇讬讜 讜讗爪"诇 砖诪讘专讻讬谉 注诇讬讜 讘驻讛"讙 讜讛讻讬 讗讬转讗 讘驻住讞讬诐 讻诪"砖 砖诐 讘驻' 讛诪讜讻专 驻讬专讜转.
讜讗注驻"讻 讬砖 诇诪讞诪讬专 诇讜诪专 讚专' 讬爪讞拽 讘专 谞讞诪谉 讜专' 住讬诪讜谉 讚讘讬专讜砖诇诪讬 驻诇讬讙讬 讜讗诪讜专讗讬 谞讬谞讛讜 讗诇讬讘讗 讚专讬讘"诇 讜专' 讬爪讞拽 讘专 谞讞诪谉 诇讬转 诇讬讛 讗诇讗 砖讗讬谉 讘讛诐 诪砖讜诐 讙讬诇讜讬 讗讘诇 诪砖讜诐 讬讬谉 谞住讱 讬砖 讘讛诐 讜专' 住讬诪讜谉 住讘专 讗祝 诪砖讜诐 讬讬谉 谞住讱 讗讬谉 讘讛诐 讜诇讬砖谞讗 讚专' 讬爪讞拽 讘专 谞讞诪谉 讗转讬讗 讻诇讬砖谞讗 讚讙诪专讗 讚讬诇谉 讜讛诇讻转讗 讻讜讜转讬讛 讜讝讛 拽专讜讘 诇讚注转讬 诇驻讬 讛住讜讙讬讗 讜谞讻讜谉 讘注讬谞讬 讜讗讬谉 讛诪讬拽诇 讬讻讜诇 诇诪爪讜讗 讬讚讬讜 讜专讙诇讬讜 讗诇讗 诪驻谞讬 砖讛拽讜谞讚讬讟讜谉 砖讛讜讗 砖讞讜拽 讞讚 诇转诇转讗 讻讘专 谞砖转谞讛 诇讙诪专讬 讜讬爪讗 诪转讜专转 讬讬谉 诇驻讬讻讱 讗驻砖专 诇讜 诇讜诪专 讚诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬 讜诇讻"注 讗讬谉 讘讜 诪砖讜诐 讬讬谉 谞住讱 讜谞专讗讛 砖诇讗 讛讬讛 讚专讻谉 诇讘砖诇 讗讜转讜 注诐 住诪谞讬讜 砖讗"讻 诪砖讜诐 讘讬砖讜诇讜 讘诇讘讚 讗讬谉 讘讜 诪砖讜诐 讬讬谉 谞住讱. 



诪爪讗转讬 讘谞诪讜拽讬 讛爪专驻转讬诐. 讬砖 诪转讬专讬谉 讘讜住专 注讚 砖注讛 砖讬转讘砖诇 讘诪讙注 注讻讜"诐 讜诪转讬专讬谉 砖讬注砖讛 注讻讜"诐 诪砖拽讛 诪诪谞讜 讗讘诇 专"转 讝"诇 讗讜住专讜 诇注讜诇诐 诇驻讬 砖讗讬谉 讗谞讜 讘拽讬讗讬谉 讘讜 讜讻讘专 讛讬转讛 砖谞讛 砖诇讗 谞转讘砖诇讜 讛注谞讘讬诐 讜讛讬讜 讻讜诇诐 讟注诐 讘讜住专 讜诇讚讘专讬 讛诪转讬专讬谉 诇讗 谞讛讙 讬讬谉 谞住讱 讘讗讜转讛 砖谞讛 注"讻. 
讜诇注谞讬谉 讬讬谉 诪讘讜砖诇 诇讗 驻讬专砖讜 诇讬 专讘讜转讬 讻诪讛 砖讬注讜专 讘讬砖讜诇讜 讗讘诇 诪爪讗转讬 诇专讘 讗讘"讚 砖讻转讘 讛讻讬 讗诪专 专讘讬谞讜 讛讗讬 讝"诇 讛讻讬 讚讬讬拽讜 讙讗讜谞讬诐 讛专讗砖讜谞讬诐 讻讬讜谉 砖讛专转讬讞 谞注砖讛 诪讘讜砖诇 讜讗讬谉 讘讜 诪砖讜诐 讙讬诇讜讬 讜诇讗 诪砖讜诐 讬讬谉 谞住讱 讜讛拽讘诇讛 谞拽讘诇 讗讘诇 诇驻讬 诪讛 砖讗诪专讜 讘讬专讜砖诇诪讬 讻讗谉 讜讘诪住' 转专讜诪讜转 砖诪诪注讬讟讜 诪诪讚转讜 谞"诇 砖讻砖讞住专 注"讙 讛讗讜专 诪诪讚转讜 谞注砖讛 讬讬谉 诪讘讜砖诇 讜讗讬谉 讘讜 诪砖讜诐 讬讬谉 谞住讱. 



讛诇讻转讗 讬讬谉 诪讝讜讙 讬砖 讘讜 诪砖讜诐 讙讬诇讜讬 讜诪砖讜诐 讬讬谉 谞住讱. 讛讗 诪讝讜讙 讚拽驻住讬拽 专讘讗 砖讬砖 讘讜 诪砖讜诐 讬讬谉 谞住讱 讚讜拽讗 讻讙讜谉 讚讛讜讬 注诇 讞讚 转诇转 诪讬讗 讗讘诇 讗讬转 讘讬讛 讟驻讬 诪讛讗讬 砖讬注讜专讗 讗讬谉 讘讜 诪砖讜诐 讬讬谉 谞住讱 砖讗讬谉 讝讛 讬讬谉 讻讚讗诪专讬谞谉 讘驻' 讛诪讜讻专 驻讬专讜转 讘注谞讬谉 砖诪专讬诐 砖诪专讬 讬讬谉 诪讘专讻讬谉 注诇讬讛诐 讘驻讛"讙 讜讗诪专 专讘讗 专诪讗 转诇转讗 讜讗转讗 讚' 讚讻"注 诇讗 驻诇讬讙讬 讚讞诪专讗 诪注诇讬讬讗 讛讜讗 专讘讗 诇讟注诪讬讛 讚讗诪专 讻诇 讞诪专讗 讚诇讗 讚讗专讬 注诇 讞讚 转诇转 诪讬讗 诇讗讜 讞诪专讗 讛讜讗 讻讬 驻诇讬讙讬 讚专诪讗 转诇转讗 讜讗转讗 转诇转讗 讜驻诇讙讗 专讘谞谉 住讘专讬 转诇转讗 注讬讬诇 转诇转讗 谞驻讬拽 讜讛讜"诇 驻诇讙讗 讞诪专讗 讜讘转诇转讗 驻诇讙讬 诇讗讜 讞诪专讗 讛讜讗 讜讗讞专讬诐 住讘专讬 转诇转讗 注讬讬诇 转专讬 驻诇讙讗 谞驻讬拽 讜讞诪专讗 讛讜讗 讜讛诇讻转讗 讻专讘谞谉 讗诇诪讗 讗讬 讗讬转 讘讬讛 讟驻讬 诪注诇 讞讚 转诇转 诪讬讗 诪讬讗 讛讜讗 讛诇讻讱 讗讬谉 讘讜 诪砖讜诐 讬讬谉 谞住讱 讜讗注"驻 砖讬砖 讘讜 讟注诐 讬讬谉 讚讛转诐 讻砖讬砖 讘讛诐 讟注诐 注住拽讬谞谉 讻讚讗诪专讬谞谉 讛转诐 讘讛讚讬讗 砖诪专讬诐 砖讬砖 讘讛诐 讟注诐 讬讬谉 诪讛讜 讜讻讜' 讜讻砖讬砖 讘讛谉 诪专讗讛 讬讬谉 谞诪讬 注住拽讬谞谉 讚住转诪讗 诪讬诇转讗 讛讻讬 讛讜讗. 讜讛"谞 诪讜讻讞 讘驻' 讛砖讜讞讟 讘讞讜诇讬谉.
讜讗驻砖专 讚讛讬讻讗 讚讗讬转 讘讬讛 讟注诐 讜诪专讗讛 讬讬谉 讘讬讬谉 注爪诪讜 诇注讜诇诐 讬砖 讘讜 诪砖讜诐 讬讬谉 谞住讱 讗讘诇 讘砖诪专讬诐 诇讗 讚讛讛讜讗 讟注诪讗 拽讬讜讛讗 讘注诇诪讗 讛讜讗 讻讚诪驻讜专砖 讛转诐 诪讛 砖讗讬谉 诇讜诪专 讻谉 讘讬讬谉 注爪诪讜 砖讗注"驻 砖讬砖 讘讜 讬讜转专 诪注诇 讞讚 转诇转讗 诪讬讗 讻讬讜谉 砖讬砖 讘讜 讟注诐 讜诪专讗讛 讘讜讚讗讬 讬讬谉 讛讜讗 讻讚讗诪专讬谞谉 讘驻"拽 讚诪讻讜转 讘砖诇砖讛 诇讜讙讬谉 诪讬诐 砖谞驻诇 诇转讜讻谉 拽专讟讜讘 讬讬谉 讜诪专讗讬讛谉 讻诪专讗讛 讬讬谉 讚讛讜讜 讻讞诪专讗 诪讝讬讙讗 讜诇注讜诇诐 讬砖 讘讜 诪砖讜诐 讬讬谉 谞住讱 讜讗讬谉 诇驻专讜抓 讜诇讛拽诇 讘讚讘专 讝讛 讗诇讗 讘砖诪专讬诐.
讜讛"讛 谞诪讬 诇驻讜专爪谞讬 讚专诪讗 讘讛讜 转诇转讗 讜讗转讗 转诇转讗 讜驻诇讙讗 讚讗讬谉 讘讜 诪砖讜诐 讬讬谉 谞住讱 诪讛讗讬 讚讙专住讬谞谉 讘专讬砖 驻' 讜讗诇讜 注讜讘专讬谉 讜诪讬 讗"专 讬讛讜讚讛 转诪讚 讗讬谉 讞讬讬讘 讘诪注砖专 讜讛转谞谉 讛诪转诪讚 讜谞转谉 诪讬诐 讘诪讚讛 讜诪爪讗 讻讚讬 诪讚转讜 专' 讬讛讜讚讛 诪讞讬讬讘 讜诪驻专拽讬谞谉 诇讗 拽砖讬讗 讛讗 讘讞诪专讗 讛讗 讘驻讜专爪谞讬 驻讬' 专砖"讬 讝"诇 讘砖诪专讬' 诪讞讬讬讘 专"讬 讜讘驻讜专爪谞讬 驻讟讜专 讜讛讻讬 诪讜讻讞讗 讛讛讬讗 砖诪注转讗 讚讘驻' 讛诪讜讻专 驻讬专讜转 讚讘砖诪专讬诐 拽讗 诪讞讬讬讘讬 专"讬 讛讗 诇诪讚谞讜 讚讻诇 讛讬讻讗 讚讘砖诪专讬诐 注爪诪谉 讗讬谞讜 谞拽专讗 讬讬谉 讻"砖 讘驻讜专爪谞讬 讛诇讻讱 诇讗 诪拽专讬 讬讬谉 注讚 讚专诪讬 转诇转讗 讜讗转讗 讗专讘注讛 讜讗讬谉 讘讛诐 诪砖讜诐 讬讬谉 谞住讱 讜讻谉 砖诪注转讬 讘砖诐 讛专讘 讗讘"讚 讝"诇.
讜谞"诇 砖诇讗 讛拽讬诇讜 讘驻讜专爪谞讬 讗诇讗 讘讚专诪讗 注诇讬讬讛讜 诪讬讗 讜注爪专 诇讛讜 讘讙转 讚讗转讬 讬讜转专 诪诪讚转讜 讗讘诇 讘驻讜专爪谞讬 砖诇谞讜 砖谞讚专讻讬谉 转讞诇讛 讘专讙诇讬 讗讚诐 讜专诪讗 讘讛讜 诪讬讗 讜讛讬讬谉 谞诪砖讱 诪讗诇讬讜 讗讬谉 诇讛拽诇 砖讛专讬 讗转讛 诪讜爪讗 讘讛谉 诪拽爪转 讙专注讬谞讬 砖诇讗 讬爪讗 诪讛诐 讞爪讬 讬讬谞诐 讜注讜讚 讚专诪讜 转诇转讗 讜讗转讬 讞讚 讜诪注诇讬讗 讚讬讚讛讜 专诪讜 转诇转讗 讜讗转讜 转专讬 讜讗讬谉 讗转讛 讬讻讜诇 诇转诇讜转 讚讘专 讝讛 讗诇讗 砖讛驻讜专爪谞讬 注爪诪谉 讘讜诇注讬诐 讛诪讬诐 讜讛讬讬谉 讬讜爪讗 讜讚讬诇诪讗 讬砖 讘讜 注诇 讞讚 转诇转 诪讬讗 讜讘讻讛"讙 诪讜讚讜 专讘谞谉 诇讗讞专讬诐 讚讗诪专讬 讙讘讬 砖诪专讬诐 转诇转讗 注讬讬诇 转专讬 讜驻诇讙讗 谞驻讬拽 讚讛讻讗 讻讬讜谉 讚讜讚讗讬 讘诇注讬 驻讜专爪谞讬 讟讜讘讗 诪讗谉 讘注讬 诪讬谞讬讬讛讜 讘诇注讬谞讛讜 讜讗转讬 讜讗诪专 讚诇讗 讘诇注讬 讗诇讗 讘爪讬专 诪砖讬注讜专讗 讚转诪专讗 讜讚讗讬 诇讬讻讗 诇诪讬诪专 讛讻讬 讗诇讗 诇讗 讗诪专讜 谞讗诪专讜 讚讘专讬' 讛诇诇讜 讗诇讗 讻砖讚专讻讜 讘讙转 砖讗讬谉 讘讛诐 讬讬谉 讻诇诇 讗诇讗 砖讛谉 诪讞诪讬爪讬谉 讗转 讛诪讬诐. 
讜专讗讬转讬 讘转砖讜讘讛 诇专讗讘"讚 讝"诇 砖讻转讘 讚诇注讜诇诐 讗住讜专 讗注"讙 讚专诪讗 转诇转讗 讜讗转讜 转诇转讗 讜讙诪专 诇讛 诪讚转谞讬讗 讛转诐 讙讘讬 砖诪专讬诐 讜砖诇 讛拽讚砖 诇注讜诇诐 讗住讜专 讜讬讬谉 谞住讱 谞诪讬 讞诪讜专 讛讜讗 讻讛拽讚砖.
讜讝讜 讗讬谞讛 专讗讬讛 讻诇诇, 讚讛转诐 讻讬讜谉 讚讬讬谉 砖诇 讛拽讚砖 诇注讜诇诐 讗住讜专 讜讬讬谉 谞住讱 谞诪讬 讞诪讜专 讛讜讗 讻讛拽讚砖 讛讜讗 讗注"讙 讚讛砖转讗 诇讗讜 讬讬谉 讛讜讗 诇讗 诪讘讟诇讬谞谉 诇讬讛 讘诪讬诐 讜讗住讜专 讜讚讻讜讜转讛 谞诪讬 讙讘讬 讬讬谉 谞住讱 讘砖诪专讬诐 砖诇 注讻讜"诐 讗注"讙 讚专诪讜 讘讛讜 诪讬讗 诪讗讛 讝讬诪谞讬 讗住讜专 讚讛讗 诪注专讘 讘讛讜 讞诪专讗 讗讜 讟注诪讬讛 讚讛拽讚砖 讗讜 讚讬讬谉 谞住讱 讜诇讗讜 诇诪讬诪专讗 讚诪拽专讬 讬讬谉 讚拽讬讜讛讗 讘注诇诪讗 讛讜讗 讜诇讗 诪讬转住专 讘谞讙讬注转 注讻讜"诐 讜讻讬讜谉 砖讗讬谉 诪讘专讻讬谉 注诇讬讜 讘驻讛"讙 讗讬谉 诇讛讞诪讬专 讬讜转专 讘谞讙讬注转 讛注讻讜"诐 讚讙讝讬专讛 讚专讘谞谉 讛讬讗 讜讻诇 讚诇讗 诪讬拽专讬 讬讬谉 诇讗 讙讝讜专 讘讬讛 专讘谞谉 砖讛专讬 讬讬谉 诪讘讜砖诇 讗讬谉 讘讜 诪砖讜诐 讬讬谉 谞住讱 讗注"驻 砖诪讘专讻讬谉 注诇讬讜 讘驻讛"讙 讜诪拽讚砖讬谉 注诇讬讜 讜讛专讬 讛讜讗 讬讬谉 讙诪讜专 诇讻诇 讚讘专. 



讞诪专讗 讚讗讬拽专讬诐 注讚 转诇转讗 讬讜诪讬 专讬讞讬讛 讞诇讗 讜讟注诪讬讛 讞诪专讗. 讜讛讻讬 讗诪专讬谞谉 讘驻专拽 讛诪讜讻专 讗转 讛驻讬专讜转 讜诇驻讬讻讱 讗住专讬讛 专讘讗 诪砖讜诐 讬讬谉 谞住讱 专讘讗 诇讟注诪讬讛 讚讗诪专 专讬讞讬讛 讞诇讗 讜讟注诪讬讛 讞诪专讗 讞诪专讗 讘驻' 讘转专讗 讚诪讻讬诇转讬谉.
诪讻讗谉 讜讗讬诇讱 讗讬谉 讘讜 诪砖讜诐 讬讬谉 谞住讱 讚专讬讞讬讛 讞诇讗 讜讟注诪讬讛 讞诇讗 讛讜讗 讜讛"专 讬注拽讘 诪讞诪讬专 讘讜 注讚 砖谞讬诐 注砖专 讞讚砖 诪砖讜诐 讚讗讬讻讗 讞诇讗 讚砖转讜 讘讬讛 专讜讘讗 讚讗讬谞砖讬 讛讗讬讚谞讗 讜讬驻讛 讛讜讗 诇讛讞诪讬专 讘讻诇 讛注砖讜讬 诇砖转讜转讜 注"讬 讛讚讞拽 诪砖讜诐 驻讬专爪讛.





专砖讘"讗

 讗诇讜谞转讬转 讻讘专讬讬转讗 诪讜转专转 讜讻讜'. 讜驻讬专砖 专砖"讬 讝"诇: 讗诇讜谞转讬转 讻讘专讬转讗 砖诇讗 讛讬讛 讬讬谉 诪转讞讬诇转讜 讘讬讚 注讜"讙 讗诇讗 砖诇拽讞讛 注砖讜讬讛 诪讬砖专讗诇, 讚转讜 诇讗 诪谞住讱 诇讛, 讜专讘谞讜 转诐 讝"诇 讛拽砖讛 诇驻讬专讜砖讜, 讞讚讗 讚诇讬砖谞讗 讚讻讘专讬讬转讗 诇讗 诪砖诪注 讛讻讬谉, [讜注讜讚] 讚讗诇讜谞转讬转 谞诪讬 诪砖诪注 讘诇讗 讬讬谉, 讚讗诪专讬谞谉 (讞讜诇讬谉 讜, 讗) 讛诇讜拽讞 讬讬谉 诇转转 诇转讜讱 讛讗诇讜谞转讬转, 讜诇讗 拽讗诪专 诇注砖讜转 诪诪谞讜 讗诇讜谞转讬转, 讜讛讜讗 讝"诇 驻讬专砖: 讻讘专讬讬转讗 (讘转讞诇讛) [讘转讞诇转] 讘专讬转讛, 砖讻砖谞讜转谞讬谉 讗讜转讛 讘讛驻转讬拽 讜讘讗讜爪专 讗讬谉 谞讜转谞讬谉 讘讛 讬讬谉 讚诪讬住专讗 住专讬, 讜讗讬谉 谞讜转谞讬谉 讘讛 讬讬谉 讗诇讗 诪砖注讛 砖诪讜砖讻讬谉 讗讜转讛 诪谉 讛讞讘讬转 讻讚讬 诇砖转讜转讜 诪讬讚 讗讜 诇诪讻专讜 讘讞谞讜转 诪讬讚 讜诪砖讜诐 讛讻讬 拽讗诪专 讚讗诇讜谞转讬转 砖诪砖讻讜讛 诪谉 讛讞讘讬转 讻讘专 讗住讜专讛 砖诪讗 谞转谞讜 讘讛 讬讬谉, 讗讘诇 讛讘讗 诪谉 讛讞讘讬转 砖讛讜讗 诪拽讜诐 讘专讬转讛 诪讜转专转, 讚讘讬讚讜注 砖诇讗 谞转谉 诇转讜讻讛 讬讬谉 注讚讬讬谉. 讜讻谉 驻讬专砖 专"讞 讝"诇 讗诇讜谞转讬转 讻讘专讬讬转讛 诪讜转专转 砖讗讬谉 讘讛 讬讬谉. 讜诪讻诇 诪拽讜诐 诪讚讘专讬 专砖"讬 讝"诇 讗谞讜 诇诪讚讬谉 诇转讘砖讬诇 砖谞转谞讜 诇转讜讻讜 讬讬谉 讜谞讙注 讘讜 注讜"讙 砖讗讬谞讜 谞讗住专, 砖诇讗 讙讝专讜 讗诇讗 注诇 讬讬谉 砖诇讗 谞转注专讘 讘转讘砖讬诇 讜讻讬讜爪讗 讘讜, 讜讻"讻 讛专讘 讘注诇 讛转专讜诪讜转 讝"诇. 讜转谞讬讗 讘转讜住驻转讗 (驻"讛 讛"讜) 讗诇讜谞转讬转 砖诇 注讜"讙 讗住讜专讛 诪驻谞讬 砖转讞诇转讛 讬讬谉. 讗诇诪讗 诪讚诪住讬讬诐 讘讛 诪驻谞讬 砖转讞诇转讛 讬讬谉 砖诪注 诪讬谞讛 讚讗诇讜谞转讬转 砖诇谞讜 砖谞转谉 讘讛 讬讬谉 诪讜转专转 讚诇讗 诪谞住讻讬 诇讛 (转讜讛"讘 讘讬转 讞诪讬砖讬 砖注专 讙).



讗谞讜诪诇讬谉 鈥� 讬讬谉 讚讘砖 讜驻诇驻诇讬谉. 讜讻转讘 讛专诪讘"诐 讝"诇 (讛诇' 诪讗讻诇讜转 讗住讜专讜转 驻讬"讗 讛"讬): 讙讗讜谞讬 讛诪注专讘 讗诪专讜 砖讗诐 谞转注专讘 讘讬讬谉 诪注讟 讚讘砖 讗讜 诪注讟 砖讗讜专, 讛讜讗讬诇 讜讗讬谞讜 专讗讜讬 诇诪讝讘讞 讛专讬 讛讜讗 讻诪讘讜砖诇 讜讘砖讻专讗 砖讗讬谞讜 诪转谞住讱, 讜诪讜转专 诇砖转讜转 注诐 讛注讜"讙. 讜讗讬谉 讚讘专讬诐 讗诇讜 诪讞讜讜专讬谉 砖诇讗 讻诇 砖讗讬谞讜 诪转谞住讱 注诇 讙讘讬 讛诪讘讞 讗讬谉 讘讜 诪砖讜诐 讬讬谉 谞住讱, 砖讛专讬 讬讬谉 诪讝讜讙 讗讬谉 诪谞住讻讬谉 讗讜转讜 注诇 讙讘讬 讛诪讝讘讞, 讜讗驻讬诇讜 讛讻讬 讬砖 讘讜 诪砖讜诐 讬讬谉 谞住讱, 讻讚讗诪专 讛转诐 (诇拽诪谉 讘砖诪注转讬谉) 讗诪专 专讘讗 讛诇讻转讗 讬讬谉 诪讝讜讙 讬砖 讘讜 诪砖讜诐 讙讬诇讜讬, 讜讬砖 讘讜 诪砖讜诐 讬讬谉 谞住讱, 讜讛专诪讘"谉 讝"诇 讛拽砖讛 讚讚诇诪讗 讗祝 注诇 讙讘 讚讗谞谉 诇讗 诪谞住讻讬谞谉 诇讬讛 注诇 讙讘讬 讛诪讝讘讞 讗讬谞讛讜 诪谞住讻讬 诇讬讛, 讚讛讗 讘砖讗专 拽专讘谞讜转 诪讞讜住专 讗讘专 讬砖 诇讛谉 讚讜拽讬谉 砖讘注讬谉 讗讬谉 诇讛诐, 讜讗谞谉 讗驻讬诇讜 讘讚讜拽讬谉 砖讘注讬谉 驻住诇讬谞谉 诇讛讜, 讜注讜讚 砖讻诇 砖诇讗 谞砖转谞讛 砖诪讜 讜专讬讞讜 讜砖诐 讬讬谉 住转诐 注诇讬讜 讗住专讜 诪砖讜诐 讘谞讜转讬讛谉, 讜讞讜诪抓 讜讬讬谉 诪讘讜砖诇 讛讬讬谞讜 讟注诪讗 诪砖讜诐 讚讗讬谉 讟注诪讜 讬讬谉 讜讗讬谉 砖诪谉 讬讬谉 住转诐 讜诇驻讬讻讱 诇讗 讙讝专讜 讘讛谉, 讜注讜讚 砖讗祝 讛谉 讗讬谉 诪谞住讻讬谉 讗讜转谉 讜讻讚讗诪专讬谞谉 讙讘讬 讞讜诪抓 讗讬 诪砖讜诐 谞住讜讻讬 诇讗 诪谞住讬讱. 讜讛讬诇讻讱 讬讬谉 讗祝 注诇 驻讬 砖谞转谞讜 讘讜 诪注讟 讚讘砖 诪砖讜诐 讬讬谉 谞住讱 讬砖 讘讜, 讜讬讬谞诪诇讬谉 讚讘砖 讜驻诇驻诇讬谉 诪专讜讘讬谉 讬砖 讘讜 讜诇讗 讙专注 诪讬讬谉 诪讘讜砖诇. 讜讛专诪讘"谉 讝"诇 讛讘讬讗 专讗讬讛 注诇 讬讬谞诪诇讬谉 砖讗讬谉 讘讜 诪砖讜诐 讬讬谉 谞住讱 诪讚讙专住讬谞谉 讘讬专讜砖诇诪讬: 专讘讬 讬爪讞拽 讘专' 谞讞诪谉 讘砖诐 专讬讘"诇 讛讬讛 讗讜诪专, 诪转讜拽 诪专 讞讚 讗讬谉 讘讛诐 诪砖讜诐 讙讬诇讜讬, 专' 住讬诪讜谉 讘砖诐 专讬讘"诇, 讛诪专 讜讛讞讚 讜讛诪转讜拽 讗讬谉 讘讛诐 诪砖讜诐 讙讬诇讜讬 讜诇讗 诪砖讜诐 讬讬谉 谞住讱, 专' 住讬诪讜谉 诪驻专砖 讛讞讚 拽讜谞讚讬讟讜谉, 讜拽讜谞讚讬讟讜谉 讛讜讗 讬讬谞诪诇讬谉 讚讗诪专讬谞谉 讘诪讚专砖 驻专砖转 讘讞讚砖 讛砖诇讬砖讬 (驻住讬拽转讗 讚专"讻 驻讬住' 讬讘 ) 谞诪砖诇讛 讛转讜专讛 诇拽讜谞讚讬讟讜谉, 诪讛 拽讜谞讚讬讟讜谉 讬砖 讘讜 讬讬谉 讚讘砖 讜驻诇驻诇讬谉 讗祝 讚讘专讬 转讜专讛 讻讱, 讗诇诪讗 讬讬谞诪诇讬谉 讗讬谉 讘讜 诪砖讜诐 讬讬谉 谞住讱. 讜诪讻诇 诪拽讜诐 诇讗 讘诪注讟 讚讘砖 讜诪注讟 驻诇驻诇讬谉 诪转讬专讬谉 讗讜转讜, 注讚 砖讬讛讗 讘讜 讛专讘讛 讚讘砖 讜讛专讘讛 驻诇驻诇讬谉, 讜讗讜诪专 讛专诪讘"谉 讝"诇 砖讗讬谉 诇讛转讬专讜 注讚 砖讬讛讗 讘讜 砖诇讬砖 讚讘砖 讜砖诇讬砖 驻诇驻诇讬谉 砖讻谉 讚专讻谉 诇注砖讜转讜 砖诇讬砖 讚讘砖 讜砖诇讬砖 驻诇驻诇讬谉. 讜讻谉 诪讜讻讬讞 讘讬专讜砖诇诪讬 讚讙专住讬谞谉 讛转诐, 讘专 讬讜讚谞讗 讛讜讛 诇讬讛 拽讜谞讚讬讟讜谉 诪讙诇讬, 砖讗诇 诇专讘谞讬谉 讜讗住专讜谉, 讜诇讗 讻讱 讗诪专 专' 讬爪讞拽 讘砖诐 专讬讘"诇 讛诪专 讜讛讞讚 讜讛诪转讜拽 讗讬谉 讘讛诐 诪砖讜诐 讙讬诇讜讬, 专讘谞讬谉 讚拽住专讬谉 讘砖诐 专讘讬 讬讜讚讗 讘专 讟讬讟讜住, 讘讛讛讜讗 讚砖讞讬拽 讞讚 诇转诇转讗, 讜诇驻讬讻讱 讗讬谉 诇讛转讬专讜 讗诇讗 讗诐 讻谉 讘讻讬讜爪讗 讘讝讛. 讜讻转讘 讛讜讗 讝"诇 砖讗诐 讬砖 讘讜 注诇 讞讚 转诇转讗 驻诇驻诇讬谉 谞专讗讛 砖讗祝 注诇 驻讬 砖讗讬谉 讘讜 讚讘砖 讗讬谉 讘讜 诪砖讜诐 讬讬谉 谞住讱 讻讬讜谉 砖谞砖转谞讛 讟注诪讜 讻诇 讻讱 注诇 讬讚讬 讛驻诇驻诇讬谉. 讜转讚注 砖讛专讬 驻讬专砖 讘讙诪专讗 砖诇谞讜 讛讞讚 讬讬谉 讜驻诇驻诇讬谉, 讜讗驻砖专 砖讛讜讗 拽讜谞讚讬讟讜谉 讛讗诪讜专 讘讬专讜砖诇诪讬, 讜讗祝 注诇 驻讬 砖讗诪专讜 讘讬专讜砖诇诪讬 讚讘砖 讜驻诇驻诇, 诪驻谞讬 砖讻谉 讚专讱 讛注讜砖讬诐 拽讜谞讚讬讟讜谉 讻转拽谞讜 注讜砖讬谉 讗讜转讜 讻讱,讱 讜诇讗 砖讬讛讗 讘讜 诪砖讜诐 讬讬谉 谞住讱 讘诇讗 讚讘砖. 讜诪讚讘专讬 专讘讬谞讜, 讗讜转讜 砖讗谞讜 注讜砖讬谉 讘讚讘砖 讜转讘诇讬谉 讬砖 讘讜 诪砖讜诐 讬讬谉 谞住讱 砖讗讬谉 讘讜 砖诇讬砖 驻诇驻诇讬谉 讜诇讗 讗讞讚 诪注砖专讛. 讜诇讜诇讬 砖讗诪专讛 专讘讬谞讜 讛讬讬转讬 讗讜诪专 砖诪讜转专 诇驻讬 砖讙诐 讛讜讗 谞砖转谞讛 讟注诪讜 讜专讬讞讜 讜砖诪讜, [砖]讗讬谉 拽讜专讬谉 讗讜转讜 住转诐 讬讬谉. 讜讛诪讞诪讬专 转讘讜讗 注诇讬讜 讘专讻讛 (转讜讛"讘 砖诐).



讗诪专 专讘讗 讛诇讻转讗 讬讬谉 诪讝讜讙 讬砖 讘讜 诪砖讜诐 讙讬诇讜讬 讜讬砖 讘讜 诪砖讜诐 讬讬谉 谞住讱. 讜讘讗讬讝讛 诪讝讬讙讛 讗诪专讜, 讬砖 诪讬 砖讗讜诪专 讚讚讜拽讗 砖讗讬谉 讘诪讝讙讜 讬转专 诪砖诇砖讛 讞诇拽讬 诪讬诐 讜讻诪讝讬讙转 讚专讘讗 讚讗诪专 (讘"讘 爪讜, 讘) 讻诇 讞诪专讗 讚诇讗 讚专讬 注诇 讞讚 转诇转讗 诪讬讗 诇讗讜 讞诪专讗 讛讜讗, 讗讘诇 讘砖谞诪讝讙 讬转专 诪讬讻谉 诇讗讜 讞诪专讗 讛讜讗 讗诇讗 诪讬讗, 讜讗祝 注诇 讙讘 讚讗讬转 讘讬讛 讟注诐 讞诪专讗 拽讬讜讛讗 讘注诇诪讗 讛讜讗, 讜讻讚讗诪专讬谞谉 讘驻专拽 讛诪讜讻专 驻讬专讜转 (砖诐) 讙讘讬 诪转诪讚 讚讗驻诇讬讙讜 讘讛 专讘谞谉 讜讗讞专讬诐, 讚转谞讬讗 讗讞讚 砖讻专 转诪专讬诐 讜讗讞讚 砖讻专 砖注讜专讬诐 讜讗讞讚 砖诪专讬 讬讬谉 诪讘专讻讬谉 注诇讬讛谉 砖讛讻诇 谞讛讬讛 讘讚讘专讜, 讗讞专讬诐 讗讜诪专讬诐 砖诪专讬诐 砖讬砖 讘讛谉 讟注诐 讬讬谉 诪讘专讻讬谉 注诇讬讛谉 讘讜专讗 驻专讬 讛讙驻谉, 讜讗诪专 专讘讗 讛讬讻讗 讚专诪讗 转诇转讗 讜讗转讗 讗专讘注讛 讻讜诇讬 注诇诪讗 诇讗 驻诇讬讙讬 讚讞诪专讗 诪注诇讬讗 讛讜讗, 专讘讗 诇讟注诪讬讛 讚讗诪专 讻诇 讞诪专讗 讚诇讗 讚专讬 注诇 讞讚 转诇转讗 诪讬讗 诇讗讜 讞诪专讗 讛讜讗, 讻讬 驻诇讬讙讬 讚专诪讗 转诇转讗 讜讗转讗 转诇转讗 讜驻诇讙讗, 讜讛诇讻转讗 讻专讘谞谉, 讚讗诪专讬谞谉 讛转诐 专讘讛 讜专讘 讬讜住祝 讚讗诪专讬 转专讜讜讬讬讛讜 讗讬谉 讛诇讻讛 讻讗讞专讬诐. 讜讗祝 注诇 讙讘 讚讗讬转 讘讛讜 讟注诐 讬讬谉 诇讗讜 讞诪专讗 讛讜讗 讗诇讗 拽讬讜讛讗 讘注诇诪讗, 讜讻讚讙专住讬谞谉 讛转诐 讘注讗 诪讬谞讬讛 专"谞 讘专 讬爪讞拽 诪专' 讞讬讬讗 讘专 讗讘讬谉 砖诪专讬诐 砖讬砖 讘讛谉 讟注诐 讬讬谉 诪讛讜, 讗诪专 诇讬讛 诪讬 住讘专转 讞诪专讗 讛讜讗 拽讬讜讛讗 讘注诇诪讗 讛讜讗, 讗诇诪讗 讻诇 砖诪讝讙讜 讘讬转专 诪注诇 讞讚 转诇转讗 诪讬讗 诪讬讗 讘注诇诪讗 讛讜讛 讜讛讬诇讻讱 讗讬谉 讘讜 诪砖讜诐 讬讬谉 谞住讱. 讜讬砖 讗讜诪专讬诐 砖诇讗 讗诪专讜 讗诇讗 讘诪转诪讚 讘砖诪专讬诐 讗讜 讘驻讜专爪谞讬谉 讗讘诇 讘讬讬谉 注爪诪讜 讗祝 注诇 驻讬 砖讬砖 讘讜 讬转专 诪注诇 讞讚 转诇转讗 诪讬讗 讻诇 砖讬砖 讘讜 讟注诐 讬讬谉 讜诪专讗讛 讬讬谉 讬砖 讘讜 诪砖讜诐 讬讬谉 谞住讱, 讚讟注诐 讬讬谉 讙诪讜专 讬砖 讻讗谉 讜诇讗 拽讬讜讛讗 讘注诇诪讗, 讜讬砖 讗讜诪专讬诐 讚讗驻讬诇讜 讘驻讜专爪谞讬谉 讛谞讚专讻讬诐 讘专讙诇 讗驻讬诇讜 专诪讗 转诇转讗 讜讗转讗 转诇转讗 讜驻诇讙讗 讗讜 讗驻讬诇讜 转诇转讗 讜驻讞讜转 诪讬讻谉 讞讜砖砖讬谉 诇讜 诇讬讬谉, 砖诇讗 讗诪专讜 专诪讗 转诇转讗 讜讗转讗 转诇转讗 讜驻诇讙讗 讗诇讗 讘砖诪专讬诐 讜驻讜专爪谞讬谉 讚讬讚讛讜 讚谞讚专讻讬谉 讘讙转 讜讻诇 诇讞诇讜讞讬转 砖讘讛谉 讬讜爪讗 注诇 讬讚讬 讙诇讙诇 讜拽讜专讛. 讜诪注砖讬诐 讘讻诇 讬讜诐 讘谞讚专讻讬谉 讘专讙诇 讚专诪讜 转诇转讗 讜诇讗 讗转讜 转专讬 讜讗驻讬诇讜 讛讻讬 讟注诪讬谞谉 讘讬讛 讟注诐 讞诪专讗 诪注诇讬讗, 讜注讜讚 讚诇驻注诪讬诐 谞诪爪讗讬诐 讘讛谉 讙专注讬谞讬 注讬谞讘 砖诇讗 谞注爪专讜, 讜讛讗讬 讚诇讗 讗转讬 讗驻讬诇讜 诪讗讬 讚专诪讬 讘讛讜 诪砖讜诐 讚驻讜专爪谞讬 讙讜驻讬讬讛讜 讘诇注讬 诪讬讗 讜诪驻拽讗 讞诪专讗, 讜讗驻砖专 讚讘诪讗讬 讚谞驻讬拽 讗讬讻讗 讞讚 诇转诇转讗 诪讬讗. 讜讛专讗讘"讚 讝"诇 讻转讘 讘转砖讜讘讛 讚诇注谞讬谉 讬讬谉 谞住讱 讗驻讬诇讜 讘砖诪专讬诐 讛谞讚专讻讬谉 讘讙转 讗讬 专诪讗 转诇转讗 讜讗转讜 转诇转讗 诇注讜诇诐 讗住讜专, 讜讚讬讬拽 诇讛 诪讛讗 讚转谞讬讗 讘驻专拽 讛诪讜讻专 驻讬专讜转 (讘讘讗 讘转专讗 爪讝, 讗) 砖诪专讬诐 砖诇 转专讜诪讛 专讗砖讜谉 讜砖谞讬 讗住讜专 讜砖诇讬砖讬 诪讜转专, 专讘讬 诪讗讬专 讗讜诪专 砖诇讬砖讬 讘谞讜转谉 讟注诐. 砖诇 诪注砖专 专讗砖讜谉 讗住讜专 砖谞讬 诪讜转专, 专讘讬 诪讗讬专 讗讜诪专 砖谞讬 讘谞讜转谉 讟注诐, 讜砖诇 讛拽讚砖 砖诇讬砖讬 讗住讜专 专讘讬注讬 诪讜转专, 专讘讬 诪讗讬专 讗讜诪专 专讘讬注讬 讘谞讜转谉 讟注诐. 讜讛转谞讬讗 砖诇 讛拽讚砖 诇注讜诇诐 讗住讜专 讜砖诇 诪注砖专 诇注讜诇诐 诪讜转专, 讜驻专拽讬谞谉 诪注砖专 讗诪注砖专 诇讗 拽砖讬讗, 讛讗 讘诪注砖专 讜讚讗讬 讛讗 讘诪注砖专 讚诪讗讬, 讛拽讚砖 讗讛拽讚砖 诇讗 拽砖讬讗, 讻讗谉 讘拽讚讜砖转 讚诪讬诐 讻讗谉 讘拽讚讜砖转 讛讙讜祝, 讜讬讬谉 谞住讱 讞诪讜专 讛讜讗 讻讛拽讚砖. 讜诪讬讛讜 诇讗讜 专讗讬讛 讛讬讗 讚讛转诐 砖讛讬讛 诪转讞讬诇转讜 讬讬谉 砖诇 讛拽讚砖 讜讛诇讻讱 诪讞诪讬专讬谉 讘讜 砖诇讗 诇讘讟诇讜 讘诪讬诐 砖转诪讚讜讛讜, 讜讗讬驻砖专 讚讛讜讗 讛讚讬谉 诇诪转诪讚 讘砖诪专讬诐 砖诇 讬讬谉 谞住讱 讜讗祝 注诇 讙讘 讚诇讗 讛讜讬 讗诇讗 拽讬讜讛讗 讘注诇诪讗. 讗讘诇 讘诪转诪讚 讘砖诪专讬 讬讬谉 讻砖专 讗讬 专诪讗 转诇转讗 讜诇讗 讗转讜 讗专讘注讛 诇讗讜 讞诪专讗 讛讜讗 讗诇讗 拽讬讜讛讗, 讜讗讬谉 讗讬住讜专 讬讬谉 谞住讱 讬讜专讚 讘讜, 讜讘谞讚专讻讬谉 讘讙转, 讜讻诪讜 砖讻转讘谞讜 讚讻诇 讚诇讗 诪拽专讬 讬讬谉 诇讗 讙讝专讜 讘讬讛 专讘谞谉. 讜拽诇 讜讞讜诪专 讛讚讘专讬诐, 讬讬谉 诪讘讜砖诇 诇讗 讙讝专讜 讘讬讛 诪砖讜诐 讚诇讗 诪拽专讬 讬讬谉 住转诐 讜讗祝 注诇 驻讬 砖诪讘专讻讬谉 注诇讬讜 讘讜专讗 驻专讬 讛讙驻谉, 讻诇 砖讻谉 讝讛 砖讗讬谞讜 谞拽专讗 讬讬谉 讜讗讬谉 讘讜 讟注诐 讙诪讜专 砖诇 讬讬谉 讗诇讗 拽讬讜讛讗 讘注诇诪讗. 讜讗讬驻砖专 谞诪讬 讚讗驻讬诇讜 讬讬谉 谞住讱 讙诪讜专 讻诇 砖谞转注专讘 讘砖砖讛 讞诇拽讬 诪讬诐 砖讛讜讗 诪讜转专 讜讻讚注转 专讘讬谞讜 讬爪讞拽 讛讝拽谉 讝"诇, 讜讻诪讜 砖讗谞讬 注转讬讚 诇讻转讜讘 讘砖注专 讚讬谞讬 转注专讜讘讜转 (砖注专 讛) 讘注"讛 讘"讛 (转讜讛"讘 砖诐).



讬讬谉 诪讘讜砖诇 讗讬谉 讘讜 诪砖讜诐 讙讬诇讜讬 讜讗讬谉 讘讜 诪砖讜诐 讬讬谉 谞住讱. 讘讗讬讝讛 讘讬砖讜诇 讗诪专讜, 驻讬专砖 讛专讗讘"讚 讝"诇 讘驻住讞讬诐 讘砖诐 专讘谞讜 讛讗讬讬 讙讗讜谉 讝"诇, 讛讻讬 讚讬讬拽讜 讙讗讜谞讬诐 专讗砖讜谞讬诐 讝"诇: 讻讬讜谉 砖讛专转讬讞 谞注砖讛 诪讘讜砖诇 讜讗讬谉 讘讜 诪砖讜诐 讙讬诇讜讬 讜诇讗 诪砖讜诐 讬讬谉 谞住讱, 讜讻谉 讻转讜讘 讘住驻专 转专讜诪讜转 (住讬' 拽谞讜), 讗祝 注诇 驻讬 砖讞讜诇拽讬谉 讘驻专拽 讻讬专讛 (砖讘转 诪, 讘) 讙讘讬 砖诪谉 讗讬 讛驻砖专讜 讝讛讜 讘讬砖讜诇讜 讗讜 诇讗, 诇讗讞专 砖讛专转讬讞 注诇 讛讗砖 诪讜转专 讘讜 诪讙注 注讜"讙, 讚讗讝 拽专讜讬 诪讘讜砖诇 诇讻讜诇讬 注诇诪讗. 讜讛专诪讘"谉 讝"诇 讻转讘 砖讗讬谞讜 拽专讜讬 诪讘讜砖诇 注诇 讬讚讬 专转讬讞讛 注讚 砖讬转诪注讟 诪诪讚转讜 注诇 讬讚讬 讘讬砖讜诇讜, 诪讚讙专住讬谞谉 讘讬专讜砖诇诪讬 讻讗谉 讜讘诪住讻转 转专讜诪讜转 驻专拽 讬讗 (讛诇讻讛 讗) 讗讬谉 诪讘砖诇讬谉 讬讬谉 砖诇 转专讜诪讛 诪驻谞讬 砖诪诪注讟讜 诪诪讬讚转讜. 讜诪住转讘专讗 砖讗讬谉 讝讛 讻谞讙讚 拽讘诇转诐 砖诇 讙讗讜谞讬诐 讝"诇, 砖讗讬 讗驻砖专 诇专转讬讞讛 讘诇讗 诪讬注讜讟 诪讚讛, 讗诇讗 砖讗讬谉 讞住专讜谞讜 讗诇讗 讻驻讬 专转讬讞转讜, 讜注讜讚 砖讗讬谉 讚专讻谉 砖诇 诪讘砖诇讬谉 诇讘砖诇讜 讻诇 讻讱 诪注讟 砖诇讗 讬讜讚注 讞住专讜谉 诪讬讚转讜, 讜讘讬专讜砖诇诪讬 诇驻讬 砖住转诐 诪讘砖诇讬谉 诪讘砖诇讬谉 注讚 砖转转诪注讟 诪讬讚转讜 讗诪专讜 讻谉, 讜讗祝 注诇 驻讬 砖住转诐 讘讬砖讜诇 讗驻讬诇讜 讘砖讗讬谉 讞住专讜谉 诪讚转讜 谞讬讻专, 讜住讜祝 讚讘专 拽讘诇转谉 砖诇 讙讗讜谞讬诐 讝"诇 转讻专讬注, 砖拽讘诇转谉 转讜专讛 讛讬讗 (转讜讛"讘 砖诐).





专讬讟讘"讗

转谞讜 专讘谞谉 讬讬谉 诪讘讜砖诇 讜讗诇讜谞转讬转 砖诇 讙讜讬诐 讗住讜专讬谉 讗诇讜谞转讬转 讘讘专讬转讗 诪讜转专转. 驻专状砖讬 讝状诇 讗诇讜谞转讬转 砖注砖讛 讬砖专讗诇 诪讬讬谉 砖诇谞讜 诪讜转专转 讜讗讬谞讛 谞讗住专转 讘诪讙注 讙讜讬 讻讬讜谉 砖讻讘专 谞转注专讘 讘讛 讛讬讬谉 讜讗讬谉 诪专讗讛讜 谞讬讻专 砖诐 讜讛讚讬谉 讗诪转 砖讻诇 转讘砖讬诇 讜讻讬讜爪讗 讘讜 砖谞转注专讘 讘讜 讬讬谉 讜讘讟诇 诪专讗讛讜 讗驻讬壮 诇讗 讘讟诇 讟注诪讜 讗讬谞讜 谞讗住专 讘诪讙注 讙讜讬 讜讻谉 谞专讗讛 诪谉 讛转讜住驻转讗 砖讗诪专讜 讗诇讜谞转讬转 砖诇 讙讜讬 讗住讜专讛 诇驻讬 砖转讞讬诇转讛 讬讬谉 注状讻. 讗讘诇 讛驻讬专讜砖 讗讬谞讜 注讜诇讛 讬驻讛 讚诇讗 诪砖诪注 讛讻讬 诇讬砖谞讗 讜驻讬壮 专状转 注讬拽专 砖驻讬壮 讗诇讜谞转讬转 讘讘专讬转讗 讘注讬拽专 讘专讬转讗 砖注讜砖讬谉 讗讜转讛 讘诇讗 讬讬谉 讻砖谞讜转谞讬谉 讗讜转讛 讘讗讜爪专 讻讚讬 砖诇讗 讬住专讬讞谞讛 讛讬讬谉 讜讗讬谉 谞讜转谞讬谉 讘讛 讬讬谉 讗诇讗 讗讞专 砖诪讜砖讻讬谉 讗讜转讛 诪谉 讛讞讘讬转 讻讚讬 诇诪砖讻讜 讘讞谞讜转 诇砖转讜转讜 诪讬讚 讜讛讻讬 诪讜讻讞 诪讚讗诪专讬谞谉 讘驻专拽 拽诪讗 讚讞讜诇讬谉 讛诇讜拽讞 讬讬谉 诇转转 诇转讜讱 讛讗诇讜谞转讬转 讜诇讗 拽转谞讬 诇注砖讜转 诪诪谞讜 讗诇讜谞转讬转 讗诇诪讗 转讞诇转讛 讘诇讗 讬讬谉 讜诪砖讜诐 讛讻讬 拽转谞讬 讛讻讗 砖讗诐 专讗讛 诇讙讜讬 砖诪砖讱 讗诇讜谞转讬转 诪谉 讛讞讘讬转 砖讘讗讜爪专 讜诇讗 谞转谉 讘讛 讬讬谉 讗讞专 砖诪砖讻讞 诪砖诐 诪讜转专转 讚讘讬讚讜注 砖诇讗 讛讬讛 讘讛 讬讬谉 讘注讜讚讛 讘讞讘讬转 讜讻谉 驻专状讞 讝状诇.



讗诪专 专讘讗 讛诇讻转讗 讬讬谉 诪讝讜讙 讬砖 讘讜 诪砖讜诐 讙诇讜讬 讜讬砖 讘讜 诪砖讜诐 讬讬谉 谞住讱. 驻讬专砖讜 讘讜 讚讚讜拽讗 讻砖讛讜讗 诪讝讜讙 讻讚讬谞讜 讚讛讬讬谞讜 注诇 讞讚 转诇转讗 诪讬讗 讻讚讗诪专 专讘讗 讙讜驻讬讛 讛转诐 讚讻诇 讞诪专讗 讚诇讗 讚讗专讬 注诇 讞讚 转诇转讗 诪讬讗 诇讗讜 讞诪专讗 讛讜讗 讛讗 讗诐 诪讝讜讙 讬讜转专 砖讬砖 讘讜 诪讬诐 讬讜转专 诪谉 讛专讘讬注 砖讻讘专 讬爪讗 诪讻诇诇 讬讬谉 诇注谞讬谉 拽讬讚讜砖 讜诇注谞讬谉 讘专讻讛 讚诇讗 砖转讜 诇讬讛 讗讬谞砖讬 讘转讜专转 讞诪专讗 诇讗 讙讝专讜 注诇讬讜 诇注谞讬谉 讬讬谉 谞住讱 讚诇讗 砖讬讬讱 讘讬讛 诪砖讜诐 讞转谞讜转 讜讘诪讬诐 讛讜讗 讞砖讜讘 讚拽讬讜讛讗 讘注诇诪讗 讛讜讗. 讜谞专讗讬谉 讚讘专讬讛谉 诪讬讛讜 讚讜拽讗 讘讬讬谉 砖诇谞讜 讛讗 讘讬讬谉 砖诇讛诐 砖谞驻诇 讘讜 诪讬诐 讛专讬 讛讜讗 讘讗讬住讜专讜 注讚 砖讬讘讟诇 讘砖砖讬壮 讜讻讚转谞谉 讬讬谉 讘诪讬诐 讘谞讜转谉 讟注诐 讚讛讬讬谞讜 砖砖讬诐 讜诪住转讘专讗 讚讬讬谉 诪讘讜砖诇 砖诇谞讜 讚谞驻诇 讘讜 讬讬谉 讗住讜专 讻讬讜谉 讚讬讬谉 诪讘讜砖诇 讞诪专讗 诪注诇讬讗 讗砖讬讘 诇讻诇 讚讘专 讜讞诪专讗 拽专讜 诇讬讛 讚诪讬谉 讘诪讬谞讜 讛讜讗 讜谞讗住专 讘讻诇 砖讛讜讗. 讜讛讜讗 讛讚讬谉 讚讬讬谉 讛诪讝讜讙 讬讜转专 诪注诇 讞讚 转诇转讗 诪讬讗 讻诇 讛讬讻讗 讚砖转讜 诇讬讛 讻诇诇 讘转讜专转 讞诪专讗 诪讬谉 讘诪讬谞讜 讞砖讬讘 讘讛讚讬 讬讬谉 讘注诇诪讗 讜讛讜讗 讗讜住专 讗讜 谞讗住专 讘讻诇 砖讛讜讗.



讜诇注谞讬谉 砖诪专讬诐 讗讜 讞专爪谞讬谉 砖诇 讙讜讬诐 砖谞转谉 诇转讜讻谉 诪讬诐 讻讬讜谉 砖讙讜驻谉 讟诪讗 讛专讬 讛谉 讗住讜专讬谉 诇注讜诇诐 讻诇 讝诪谉 砖讬爪讗 讘讛谉 诪专讗讛 讬讬谉 讜讗祝 注诇 讙讘 讚讟注诪讬讛 拽讬讜讛讗 讘注诇诪讗 讗讘诇 讘砖诪专讬诐 讜驻讜专爪谞讬谉 砖诇谞讜 讗诪专讬谞谉 讛转诐 讚讻诇 讛讬讻讗 讚专诪讛 转诇转讗 讜讗转讜 讗专讘注讛 讞诪专讗 诪注诇讬讗 讛讜讗 讗讘诇 讗转讗 讘爪讬专 诪讗专讘注讛 拽讬讜讛讗 讘注诇诪讗 讛讬讗 讜诇讗 讞砖讬讘 讞诪专讗 诇注谞讬谉 拽讬讚讜砖 讜讘专讻讛 讜讻讬讜谉 砖讻谉 讛讜讗 讛讚讬谉 砖讗讬谞讜 谞讗住专 讘诪讙注 讙讜讬 砖讗讬谞讜 讞砖讜讘 讬讬谉 讜诇讗 砖讬讬讱 讘讬讛 讞转谞讜转 讜诇讗 讛讬讛 讘讻诇诇 讙讝讬专转诐 砖讙讝专讜 注诇 诪讙注 讙讜讬 讘讬讬谉 砖诇谞讜 讚诇讗讜 讬讬谉 讛讜讗 讗讘诇 讗诪专讜 讙讚讜诇讬 专讘讜转讬 讝状诇 讚讛谞讬 诪讬诇讬 讘砖诪专讬诐 讜驻讜专爪谞讬谉 砖讛讬讜 专讙讬诇讬谉 讘讛谉 讘讝诪谉 讛转诇诪讜讚 砖讻讘专 谞注爪专讜 讘讙转 讜讬爪讗 诪讛谉 诇讞诇讜讞讬转 砖讘讛诐 讗讘诇 砖诪专讬诐 讜驻讜专爪谞讬谉 讚讬讚谉 砖讗讬谞谉 谞注爪专讬谉 讘讙转 诇讗 讗讝诇讬谞谉 讘讛讗讬 砖讬注讜专讗 讚讚讬诇诪讗 诪讬讗 讚砖讚讬谞谉 讘讛讜 讻讜诇讬讛 讗讜 专讜讘讬讛 讗砖转讗专 转诪谉 讜讞诪专讗 讚谞驻讬拽 诪砖诪专讬诐 讗讜 驻讜专爪谞讬谉 砖讛讬讛 讘讛谉 讘注讬谉 讛讜讗 讚讛讗 讞讝讬谞谉 讚讝讬诪谞讬谉 住讙讬讗讬谉 讚专诪讬谞谞讜 诪讬讗 讘驻讜专爪谞讬谉 讚讬讚谉 讜诇讗 谞驻讬拽 讘砖讬注讜专讗 讚讬讛讘讬谞谉 讚专诪讬谞谉 砖讬转讗 讜诇讗 讗转讜 讗诇讗 讗专讘注讛 讗讜 讘爪讬专 诪讛讻讬 讛诇讻讱 诇讗 讗讝诇讬谞谉 讘讛讜 讘讛讗讬 砖讬注讜专讗 讜爪专讬讱 讗讜诪讚 讬驻讛 讜讻诇 砖讬砖 讘讜 讟注诐 讬讬谉 讚讬谞讜 讻讬讬谉 注讚 砖讬讛讗 讟注诪讜 讻讟注诐 讬讬谉 砖讬砖 讘讜 讬讜转专 诪专讘讬注 诪讬诐 讜诇诪注砖讛 专讗讜讬 诇讞讜砖 诇讚讘专讬讛谉 讜讻讘专 讻转讬讘谞讗 诇讛讗 讘讗专讜讻讛 讘驻专拽 讛诪讜驻专 驻讬专讜转 讘住状讚.





讛诪讗讬专讬

讻砖诐 砖讘讗专谞讜 讘讬讬谉 砖诇 讙讜讬诐 砖诇讗 谞驻拽注 讗讬住讜专讜 讗注"驻 砖讛讞诪讬抓 讗讜 谞转讘砖诇 讻讱 讛讚讬谉 讘谞转注专讘 讘讜 讚讘砖 讜驻诇驻诇讬谉 讜砖讗专 转讘诇讬谉 注讚 砖谞砖转谞讛 专讬讞讜 讜讟注诪讜 砖讗讬谉 讗讬住讜专讜 谞驻拽注 讘讻讱 讜讻砖诐 砖讘讗专谞讜 讘讞讜诪抓 讜讬讬谉 诪讘讜砖诇 砖诇谞讜 砖讗讬谞讜 谞讗住专 讘诪讙注诐 讜砖讚讬 诇谞讜 讘讞讜转诐 讗讞讚 讻讱 讛讚讬谉 讘讬讬谉 砖诇谞讜 砖谞转注专讘 讘讜 讚讘砖 讜驻诇驻诇讬谉 讜砖讗专 转讘诇讬谉 讛讜讗讬诇 讜讛讙讜讬 诪讻讬专 砖谞讜讬 专讬讞讜 诇讛讚讬讗 砖讗讬谞讜 诪谞住讻讜 讜诪注转讛 诪讙注讜 诪讜转专 讗祝 讘砖转讬讛 讜讛谞讞讛 讘专砖讜转讜 诪讜转专 讗祝 讘讞讜转诐 讗讞讚 讜讛讜讗 砖讗诪专讜 讗诇讜谞转讬转 砖诇 讙讜讬诐 讗住讜专讛 讗诇讜谞转讬转 讻讘专讬讬转讛 诪讜转专转 讜驻讬专讜砖 讗诇讜谞转讬转 讬讬谉 讬砖谉 讜诪讬诐 爪诇讜诇讬谉 讜讗驻专住诪讜谉 讜讛专讬 谞砖转谞讛 讟注诪讜 讜专讬讞讜 诪爪讚 讛讗驻专住诪讜谉 讜讗诇讜谞转讬转 讝讜 注砖讜讬讛 诇专驻讜讗讛 讜砖讜转讬谉 讗讜转讛 诇讛拽专 讜讗诇讜谞转讬转 讻讘专讬转讛 驻讬' 讙讚讜诇讬 讛专讘谞讬诐 讗诇讜谞转讬转 砖诇谞讜 砖谞讙注 讘讛 讛讙讜讬 讜注诇 讛讚专讱 砖驻讬专砖谞讜 讜讻谉 注讬拽专 讜讻谉 讛讚讬谉 讘讗讬谞讜诪诇讬谉 讜讛讜讗 讬讬谉 讜讚讘砖 讜驻诇驻诇讬谉 讗注"驻 砖讗讬谞讜 注砖讜讬 诇专驻讜讗讛 讗诇讗 诇转注谞讜讙 讜诇注专讘讜转 砖转讬讛 讜讗注"驻 砖诇讗 讛讜讝讻专 讘讗讬谞讜诪诇讬谉 讻讗谉 砖诇讗 讬讛讬讛 讘讜 诪砖讜诐 讬讬谉 谞住讱 讻讘专 讛转讘讗专 讘转诇诪讜讚 讛诪注专讘 讘住讜讙讬讗 讝讜 砖讛拽讜谞讚讬讟讜谉 讗讬谉 讘讜 诪砖讜诐 讬讬谉 谞住讱 讜谞住讞 讚讘专讬讛诐 专' 住讬诪讜谉 讘砖诐 专' 讬讜砖讜注 讘谉 诇讜讬 讛讞讚 讜讛诪专 讜讛诪转讜拽 讗讬谉 讘讛诐 诇讗 诪砖讜诐 讙诇讜讬 讜诇讗 诪砖讜诐 讬讬谉 谞住讱 专' 住讬诪讜谉 诪驻专砖 讛讞讚 拽讜谞讚讬讟讜谉 诪专 驻住谞转讬谉 诪转讜拽 讞诪专讗 诪讘砖诇讗 讜拽讜谞讚讬讟讜谉 讛讜讗 讗讬谞讜诪诇讬谉 讻诪讜 砖讬转讘讗专 诇诪讟讛 讜诪讬 砖讞诇拽 讘讗讬谞讜诪诇讬谉 讛讜讗讬诇 讜讗讬谞讜 注砖讜讬 诇专驻讜讗讛 讻讗诇讜谞转讬转 讗诇讗 诇转注谞讜讙 讬拽讘诇 转砖讜讘转讜 诪转诇诪讜讚 讛诪注专讘 讻诪讜 砖讛讝讻专谞讜 讜诪"诪 诪讘专讻讬谉 注诇讬讜 讘讜专讗 驻专讬 讛讙驻谉 讜讗讞专讜谞讬 讛专讘谞讬诐 讛拽砖讜 注诇 驻讬专讜砖 讗诇讜谞转讬转 砖讛讝讻专谞讜 砖讛专讬 住转诐 讗诇讜谞转讬转 讗讬谉 讘讛 讬讬谉 讜诪诪讛 砖讗诪专讜 讘专讗砖讜谉 砖诇 讞讜诇讬谉 讜' 讗' 讛诇讜拽讞 讬讬谉 诇转转 诇转讜讱 讛讗诇讜谞转讬转 讗诇诪讗 砖拽讜讚诐 谞转讬谞转 讛讬讬谉 谞拽专讗转 讗诇讜谞转讬转 讗讞专 砖诇讗 讗诪专 诇注砖讜转 诪诪谞讜 讗诇讜谞转讬转 讜诇讚注转讬 讗讬谞讛 拽讜砖讬讗 砖讘讝讜 拽专讗讛 讗诇讜谞转讬转 注诇 砖诐 住讜驻讛 讜诪"诪 讛诐 诪驻专砖讬诐 诪转讜讱 拽讜砖讬讗 讝讜 砖讗诇讜谞转讬转 讝讜 讗讬谉 谞讜转谞讬谉 讘讛 讬讬谉 诪注讬拽专 注砖讬讬转讛 讻砖注讜砖讬谉 诪诪谞讛 讛专讘讛 诇讛谞讬讞讛 诇讗讜爪专 诪驻谞讬 砖讛讬讬谉 诪讘讗讬砖讛 讗诇讗 讻砖诪讜爪讬讗讬谉 诪诪谞讛 诪谉 讛讞讘讬转 讛讙讚讜诇讛 诇拽讟谞讛 讻讚讬 诇诪讻专讛 诇讞谞讜转 谞讜转谞讬谉 讘讝讜 砖诪讜讻专讬谉 讬讚 注诇 讬讚 诪注讟 讬讬谉 讬砖谉 讻讚讬 诇讬转谉 讟注诐 诇砖讜转讬诐 讜讗诪专 讗诇讜谞转讬转 讻讘专讬转讛 讻诇讜诪专 讻砖讬讜爪讗讛 诪谉 讛讞讘讬转 讛讙讚讜诇讛 讗祝 砖诇讛诐 诪讜转专转 讛讜讗讬诇 讜讗讬谉 讘讛 讬讬谉 讜注诇 讝讗转 讛谞诪讻专转 注诇 讬讚 注诇 讬讚 讗诪专讜 砖讛讬讗 讗住讜专讛 讜诪讘讬讗讬谉 专讗讬讛 诇驻讬专讜砖诐 诪诪讛 砖讗诪专讜 讘转讜住驻转讗 讗诇讜谞转讬转 砖诇 讙讜讬 讗住讜专讛 诪驻谞讬 砖转讞诇转讛 讬讬谉 讻讘专讬讬转讛 诪讜转专转 讻诇讜诪专 砖讗讬谉 讘讛 讬讬谉 讜讗讬谉 谞专讗讛 诇讬 讻谉 砖讗诐 讻谉 诪讛 讘讗 诇诇诪讚谞讜 讜注讜讚 砖讛专讬 讗诪专讜 讘讛讚讬讗 讗诇讜谞转讬转 讬讬谉 讬砖谉 讜诪讬诐 爪诇讜诇讬谉 讜讗驻专住诪讜谉 讗诇诪讗 注讬拽专 注砖讬讬转讛 讻讱 讛讜讗 讜讻谉 砖谞砖谞讬转 讻讗谉 讚讜诪讬讗 讚讬讬谉 诪讘讜砖诇 诇诇诪讚 讚讬谞讛 讘砖诇 讙讜讬 讜讘砖诇 诇谞讜 讘诪讙注讜 砖讗讬谞讜 讗讜住专 讜讘讛谞讞讛 讘专砖讜转讜 砖讚讬讜 讘讞讜转诐 讗讞讚 诪注转讛 讗讬谞讱 爪专讬讱 诇讛讜讚讬注讱 砖讗诐 谞转注专讘 讬讬谉 砖诇谞讜 讘转讘砖讬诇 注讚 砖谞转谉 讘讜 讛讬讬谉 讟注诐 讛专讘讛 讜讻谉 砖讛讬讛 讟注诪讜 诪砖讘讬讞 砖讗讬谉 讗讜转讜 转讘砖讬诇 谞讗住专 讘诪讙注 讙讜讬 讗驻讬诇讜 谞讙注 讘讜 拽讜讚诐 砖讛专转讬讞 砖讛专讬 讗讬谉 谞住讜讱 讘讻讬讜爪讗 讘讝讛:

讬讬谉 诪讝讜讙 砖诇谞讜 砖谞讙注 讘讜 讙讜讬 讗祝 讛讜讗 谞注砖讛 讬讬谉 谞住讱 讗注"驻 砖谞转讞讚砖 讟注诪讜 砖讗讬谉 讻讗谉 讞讚讜砖 讟注诐 讗诇讗 讛驻讙转 讟注诐 讜讗讬谉 讚讬谞讜 讻砖讗专 讛讬讬谞讜转 讛谞讝讻专讬诐 诇诪注诇讛 讜诪"诪 诇讗 讻诇 讛诪讝讬讙讜转 砖讜讜转 讘讻讱 讜讗祝 讛诪驻专砖讬诐... 诪讚转 讻诇诐 讘讝讜 诪讞诇拽讜转诐 转诇讜讬讛 讘诪讛 砖谞讞诇拽讜 诇诪注诇讛 讘讛转专 讛谞讗转 讬讬谉 诪讝讜讙 砖诇讛诐 砖讻诇 砖讛诐 诪转讬专讬谉 讘讛谞讗讛 讻诇 讗讞讚 讻住讘专转讜 讚谞讬谉 讘讝讛 砖讗讬谞讜 谞讗住专 讘诪讙注 讙讜讬 讜谞诪爪讗 砖诪拽爪转诐 讗讜住专讬谉 讘诪讙注 讻诇 砖谞转谉 讛讬讬谉 讟注诐 讜拽爪转诐 讻诇 讝诪谉 砖专讗讜讬 诇砖转讬讛 诇专讜讘 讘谞讬 讗讚诐 注"讬 讛讚讞拽 讜拽爪转诐 诪拽讬诇讬谉 讘讻诇 砖谞诪讝讙 讘讬讜转专 诪讻讚讬 诪讝讬讙转讜 讜讛讜讗 讬转专 诪砖诇砖讛 讞诇拽讬诐 诪讬诐 讜讻诪讜 砖讗诪专讜 讘讘"讘 驻专拽 驻讬专讜转 讘诪转诪讚 注诇 讛砖诪专讬诐 讜讛讜讗 砖谞转谉 诪讬诐 诇转讜讻诐 讜讘诇讘诇诐 讜讗讞"讻 住谞谞诐 砖讗诐 讛讟讬诇 砖诇砖讛 砖诇 诪讬诐 讜诇讗 讬爪讗讜 讗专讘注讛 讗讬谞讜 讬讬谉 讗诇讗 拽讬讜讛讗 讘注诇诪讗 讜讗讬谉 诪讘专讻讬谉 注诇讬讜 讗诇讗 砖讛讻诇 讜讗注"驻 砖讬砖 砖诐 讟注诐 讬讬谉 讻诪讜 砖讗诪专讜 砖诐 讘讛讚讬讗 砖诪专讬诐 讜讬砖 讘讛诐 讟注诐 讬讬谉 讜讻谉 砖讬砖 砖诐 诪专讗讛 讬讬谉 讻诪讜 砖讬专讗讛 讘专讗砖讜谉 砖诇 讞讜诇讬谉 讜讬砖 讞讜诇拽讬谉 诇讜诪专 砖诇讗 讗诪专讜 讻谉 讗诇讗 讘诪转诪讚 讗讘诇 讘讝讛 砖讙讜驻讜 讬讬谉 讻诇 砖讬砖 讟注诐 讬讬谉 讜诪专讗讛 讬讬谉 诪讘专讻讬谉 讘讜专讗 驻专讬 讛讙驻谉 讜谞注砖讛 讬讬谉 谞住讱 讜讗注"驻 砖讘砖讘转 驻专拽 讛诪爪谞讬注 讬专讗讛 砖讗祝 讘讬讬谉 讻谉 诇注谞讬谉 讝讛 讗讬谞讜 讻谉 讻诪讜 砖讬转讘讗专 砖诐:



讗注"驻 砖诇讗 讛讜讝讻专讜 讛转诪讚讬诐 讘讻讗谉 专讗讜讬 诇讙诇讙诇诐 讜诇讻诇诇诐 讘讚讬谉 讬讬谉 诪讝讜讙 讜诇驻讬 诪讛 砖讛转讘讗专 讘讘"讘 讜讘讞讜诇讬谉 转诪讚讬诐 砖讛讬讜 注讜砖讬谉 讘讬诪讬讛诐 讜讛讜讗 谞转讬谞转 诪讬诐 讘砖诪专讬 讛讬讬谉 讗诐 谞转谉 砖诇砖讛 讜讛讜爪讬讗 讗专讘注讛 讛专讬 讝讛 讬讬谉 讙诪讜专 讗诇讗 砖讛讜讗 诪讝讜讙 注诇 诪转讻谞转讜 讜讬砖 讘讛诐 诪砖讜诐 讬讬谉 谞住讱 讜诪讘专讻讬谉 注诇讬讛诐 讘讜专讗 驻专讬 讛讙驻谉 驻讞讜转 诪讬讻谉 讗讬谉 讚讬谞讜 讻讬讬谉 诇讗 诇讬讬谉 谞住讱 讜诇讗 诇驻专讬 讛讙驻谉 讜讙讚讜诇讬 讛诪驻专砖讬诐 讞讜诇拽讬诐 讘讬讬谉 谞住讱 诪诪讛 砖讗诪专讜 讘讘"讘 讘砖诪专讬诐 砖诇 讛拽讚砖 砖讛砖诇讬砖讬转 讗住讜专 讘讛诐 讗注"驻 砖诇讗 讬爪讗讜 讗诇讗 讻诪讛 砖讛讻谞讬住 讜讗讬谉 谞专讗讛 讻谉 砖诇讗 谞讗诪专 砖诐 讗诇讗 讘砖诪专讬诐 砖诇 讛拽讚砖 注爪诪谉 砖诇讗 诇讘讟诇谉 讘诪讬诐 砖转诪讚讜讛讜 讜诪砖诐 专讗讬讛 诇砖诪专讬诐 砖诇 讬讬谉 谞住讱 砖讗诐 转诪讚讜 诇砖诐 砖讛讚讬谉 讻谉 诇讗讬住讜专 砖转讬讛 讗讘诇 砖诪专讬 讬讬谉 讻砖专 砖转诪讚讜 诇砖诐 讻诇 砖诇讗 讬爪讗讜 讗专讘注讛 诪砖诇砖 讗讬谉 讞讜砖砖讬谉 诇讛诐 砖讗讬谞讜 讗诇讗 拽讬讜讛讗 讘注诇诪讗 讻诪讜 砖讘讗专谞讜:



转诪讚讬诐 砖诇谞讜 讛注砖讜讬讜转 讘讝讙讬诐 讜讞专爪谞讬诐 讬砖 诪讬 砖讗讜诪专 砖讚讬谞诐 讻砖诪专讬诐 讜讻诇 砖诇讗 讬爪讗 诪转诇转讗 讗专讘注讛 讗讬谉 诪讙注 讙讜讬 讗讜住专 讘讛谉 讜专讗讬讛 诇讚讘专讬讛诐 讘砖诇讬砖讬 砖诇 驻住讞讬诐 诪"讘 讘' 砖讛拽砖讜 诪讬 讗诪专 专' 讬讛讜讚讛 转诪讚 讗讬谞讜 讞讬讬讘 讘诪注砖专 讜讛讗 转谞谉 讛诪转诪讚 讜谞转谉 诪讬诐 讘诪讚讛 讜诪爪讗 讻讚讬 诪讚转讜 专' 讬讛讜讚讛 诪讞讬讬讘 讜转讬专抓 讛讗 讘讚讞诪专讗 专"诇 讘砖诪专讬诐 讛讗 讘讚驻讜专爪谞讬诐 讜驻讬' 砖诐 讙讚讜诇讬 讛专讘谞讬诐 讚讘砖诪专讬诐 诪讞讬讬讘 讜讘驻讜专爪谞讬 驻讟讜专 讗诇诪讗 讻诇 砖驻讟讜专 讘砖诪专讬诐 讻诇 砖讻谉 讘讞专爪谞讬诐 讜讻谉 讻转讘讜讛 诪讙讚讜诇讬 讝拽谞讬谞讜 砖讘谞专讘讜谞讛 讜诪"诪 讬"讗 讚讜拽讗 讘砖谞注爪专讜 讘讙诇讙诇 讜讘拽讜专讛 砖讻讘专 讬爪讗 讻诇 讛诇讞诇讜讞讬转 讘注爪讬专转 讛讙诇讙诇 讗讘诇 谞讚专讻讜 讘专讙诇 讬砖 讘讛诐 诪砖讜诐 讬讬谉 谞住讱 诇注讜诇诐 讻诇 讝诪谉 砖讬砖 砖诐 讟注诐 讬讬谉 讜讗驻讬诇讜 讛讜爪讬讗 驻讞讜转 诪讻讚讬 诪讚转 讛谞转讬谞讛 诪驻谞讬 砖讬砖 诇讞讜砖 砖讝讛 砖诇讗 讬爪讗讜 讗专讘注讛 诪砖诇砖 讛讜讗 砖讛驻讜专爪谞讬诐 注爪诪谉 讘讜诇注讬谉 诪谉 讛诪讬诐 讜讬砖 讘讬讜爪讗 讬讬谉 讘讬转专 诪砖诇讬砖 讜讛专讗讬讛 砖讛专讬 讻诪讛 讙专讙讬专讬 注谞讘讬诐 谞诪爪讗讬诐 砖诐 砖诇诪讬诐 砖诇讗 谞住讞讟讜 讻诇诇 讜拽爪转诐 砖诇讗 讬爪讗 诪讛诐 讗诇讗 拽爪转 讬讬谞诐 讜专讜讘 驻注诪讬诐 讗讬谉 讬讜爪讗讬谉 讗祝 讘讻讚讬 诪讚转 讛谞转讬谞讛 讜讗讬谉 讝讛 讗诇讗 砖讛讞专爪谞讬诐 讗讞专 砖讗讬谉 诪讜爪讬讗讬谉 讗转 讛诪讬诐 讘讟注讬谞转 拽讜专讛 讘讜诇注讬诐 诪讛诐 讜讛讬讬谉 砖讘讙专注讬谞讬诐 讬讜爪讗 注诇 讬讚谉 讜讗讬谉 诇谞讜 讗讜诪讚 讘讛诐 讜诇讗 注讜讚 讗诇讗 砖诪讙讚讜诇讬 驻专讜讘讬谞爪讛 讻转讘讜 讘讞讘讜专讬讛诐 讘注谞讬谉 讛讗 讘讚讞诪专讗 讛讗 讘讚驻讜专爪谞讬 砖讛驻讜专爪谞讬诐 诪注诇讜 讟驻讬:



讬砖 讗讜诪专讬诐 讘讗诇讜 砖讚讜专讻讬诐 驻注诐 砖谞讬讛 讗讞专 砖讬爪讗 讛讬讬谉 砖讚专讬讻讛 讝讜 注讜砖讛讜 讻谞讚专讱 讘讙转 诇讛转讬专 诪讙注 讙讜讬 讘转诪讚讬诐 讛讘讗讬诐 讗讞"讻 讻诇 讝诪谉 砖诇讗 讬爪讗讜 讗专讘注讛 诪砖诇砖 讜讬专讗讛 诇讬 砖讚讘专讬诐 讗诇讜 讗讬谞诐 讗诇讗 讘讙转 砖讛讬讬谉 讻讜诇讜 谞诪砖讱 讜讬讜爪讗 讗讘诇 讛讻诇讬诐 讛讙讚讜诇讬诐 砖诇谞讜 讛专讬 谞砖讗专 诪谉 讛讬讬谉 讛专讘讛 讘转讜讻谉 讜讬讜爪讗 注诐 讛转诪讚讬诐 讜讗诐 讬砖 谞拽讘 讘砖讜诇讬 讛讻诇讬 讜诪讜爪讬讗讬谉 讛讬讬谉 讻诇讜 讗驻砖专 诇讛拽诇 讗诇讗 砖讗讬谉 诇住诪讜讱 讘讛 讜诪转讜讱 讻祝 专讗讜讬 诇讛讝讛专 砖诇讗 诇讛谞讬讞 讗转 讛讙讜讬 诇转诪讚 讘讙讬讙讬讜转 砖诇谞讜 讗讗"讻 讬砖专讗诇 诪讜爪讬讗诐:



讛讬讬谉 讘讬谉 讞讬 讘讬谉 诪讝讜讙 讬砖 讘讜 诪砖讜诐 讙诇讜讬 讻讬讬谉 注爪诪讜 讗讜 讻诪讬诐 注爪诪谉 讜讗讬谉 讘诪讝讬讙讛 讝讜 讞诇讜拽 诇砖讬注讜专讬谉 讗诇讗 讘讬谉 谞诪讝讙 诪注讟 讘讬谉 谞诪讝讙 讛专讘讛 讗讘诇 讬讬谉 诪讘讜砖诇 讗讬谉 讘讜 诪砖讜诐 讙诇讜讬:



讻诇 诪砖拽讛 砖讬砖 讘讜 诪砖讜诐 讙诇讜讬 讗祝 讘讬讜诐 讗住讜专 讜讗驻讬诇讜 讛讬讛 讗讚诐 讬砖谉 讘爪讚谉 砖讗讬谉 讗讬诪转 讬砖谉 注诇讬讛诐 讜讘转诇诪讜讚 讛诪注专讘 讛转讬专讜 讻诇 讙诇讜讬 讘讬讜爪讗 讜谞讻谞住:



讻诇 诪讬 砖讬讚注 讘讜 砖讗讬谞讜 讝讛讬专 讘讙诇讜讬 专讗讜讬 诇讛讝讛专 砖诇讗 诇砖转讜转 诪诪砖拽讬谉 砖诇讜 砖讻诇 住驻拽 砖讘讙诇讜讬 讗住讜专 讜诪"诪 诪谉 讛住转诐 诪讞讝讬拽讬谉 讛讻诇 讘谞讝讛专讬谉 讘讻讱 讗驻讬诇讜 讙讜讬诐 讜讗驻讬诇讜 谞砖讬诐 讜讗注"驻 砖讛讜讝讻专 讘讙诪专讗 注诇 拽爪转 讞讻诪讬诐 砖诇讗 讛讬讜 砖讜转讬诐 诪讛诐 讚专讱 砖诪讬专讛 讬转专讛 谞讗诪专讛 讜诇讗 讚专讱 讗讝讛专转 讗讬住讜专 砖诇讗 讗诪专讜 讬砖 讘讛诐 诪砖讜诐 讙诇讜讬 讗诇讗 专讘 诇讗 讛讜讛 砖转讬 讜讻讜' 讜讝讛讜 砖诇讗 讛讘讬讗讜讛 讙讚讜诇讬 讛诪讞讘专讬诐:



讬讬谉 讞讝拽 讘讬讜转专 注讚 砖诪讘拽注 讗转 讛谞讗讚 砖讛讜讗 讘转讜讻讜 讜讛讜讗 砖谞转诪诇讗 讛谞讗讚 诪诪谞讜 转讻祝 砖讬爪讗 诪谉 讛注谞讘讬诐 讜讻谉 讛讬讬谉 砖谞转注专讘 讘讜 转讘诇讬谉 注讚 砖谞砖转谞讛 讟注诪讜 讜讛讜讗 讛谞拽专讗 讻讗谉 诪转讜拽 讜讻谉 讻诇 砖谞砖转谞讛 讟注诪讜 诪讞诪转 诪专讬专讜转 讙讚讜诇 讻诇 讗诇讜 讗讬谉 讘讛诐 诪砖讜诐 讙诇讜讬 讜讬砖 讗讜诪专讬诐 讘讻诇诐 砖讗诐 讬讬谞讜转 讛注讬专 讘讚专讱 讝讛 讬砖 诇讞讜砖 诇讛诐 讜诪诪讛 砖讗诪专讜 讘讙诪专讗 注诇 讞诪专讗 讞诇讬讗 讚讗转讬 诪注住讬讗 专"诇 讬讬谉 诪转讜拽 讛讘讗 诪注住讬讗 砖讗诪专讜 注诇讬讜 讗讬谉 讘讜 诪砖讜诐 讙诇讜讬 讜讗诪专 专讘讗 讜讘诪拽讜诪讜 讬砖 讘讜 诪砖讜诐 讙诇讜讬 讻诇讜诪专 砖讛谞讞砖讬诐 专讙讬诇讬诐 讘讜 讜诪"诪 谞专讗讛 诇讬 砖诇讗 谞讗诪专 讻谉 讗诇讗 讘诪转讜拽 诪讗诇讬讜 砖专讜讘 讛砖谞讬诐 讻讱 讛诐 讜讛讜专讙诇讜 讘讜 讗讘诇 讻诇 砖谞砖转谞讛 诪讞诪转 诪注砖讛 砖注讜砖讬谉 讘讜 讘谞讬 讗讚诐 讻讙讜谉 讞诪专 驻诇驻诇讬谉 讜讻讬讜爪讗 讘讜 讗讬谉 讘讜 诪砖讜诐 讙诇讜讬:





转讜住驻讜转 专讬"讚 (诪讛讚讜专讛 拽诪讗)

讗讬诪转 讬砖专讗诇 注诇讬讛谉 诇讗 讗诪专讬谞谉 讬专讜砖诪讬 专' 讝注讬专讗 讛讜讛 讬转讬讘 讗讻讬诇 讘专诪砖讗 讗讟注讬 讘讜爪讬谞讗 讬讛讘 讬讚讬' 注诇 转讬诪谞转讗 讗讚诇拽讬谉 讘讜爪讬谞讗 讗砖讻讞讬谉 诇讛讜谉 砖驻讬驻谞讗 砖讛讜讗 讚讜诪讛 诇砖注专讛 讻专讬讱 注诇 转讬诪谞转讗 讗诪专 诇讬' 专砖讬注讗 诇讗 讛讜讬谞讗 讝讛讬专 诇讱:





转讜住驻讜转 专讬"讚 (诪讛讚讜专讛 转谞讬谞讗)

